Hihi Pathian Tinhmi A Si Maw? - Jehovah Tehte Hna Zung Web Site\nTadinca kan rel ah siseh, TV kan zoh le radio kan ngaih ah siseh, mangṭam, raltuknak le hrocernak kong tampi a um! Nangmah na intuarmi theng zong kha ruat hmanh. Zawtnak asilole dawtmi pakhat thihnak nih lungrethei in an umter ko lai. ‘Harnak nih a ka tuam’ tiah a timi miṭhapa Job bantuk na si kho ve.—Job 10:15.\nHitin i hal:\nHihi keimah le midang caah Pathian tinhmi a si maw?\nKa harnak tei awkah khoika ah dah bawmhnak ka hmuh khawh lai?\nVawlei ah daihnak a um lai tiin ruahchan awk zeital a um maw?\nBaibal nih mah biahalnak hna kha lungtling lakin a kan leh.\nPATHIAN NIH VAWLEI AH HI BANTUK THLENNAK HI A TUAH LAI TIAH BAIBAL NIH A KAN CAWNPIAK.\n“An mitthli vialte kha a hnawh dih hna lai. Thihnak a um ti lai lo, ngaihchiatnak le ṭahnak le fahnak zong a um ti lai lo.”—Biathlam 21:4\n“Kebei cu an pet an lam lai i a holh kho lomi kha lunglawmhnak in a au in an au lai.” —Isaiah 35:6\n“Mitcaw nih khua an hmuh lai.” —Isaiah 35:5\n“Thlan chung i a ummi mithi vialte…an tho lai.” —Johan 5:28, 29\n“Ram chung i a ummi cu ka zaw tiah an zai ti lai lo.” —Isaiah 33:24\n“Ram chungah rawl tampi in um ko seh.” —Salm 72:16\nBAIBAL CAWNPIAKMI IN ṬHATNAK I LAK\nMah kha lung duh saduhthah men a si tiah ruat in hlaw colh hlah. Mah kha ka tlinter lai tiah Pathian nih bia aa kam i, zeitindah a tlinter lai kha Baibal nih a fianter.\nSihmanhsehlaw Baibal nih mah nak tamdeuh in a fianter. Atu ah lung a tlingmi nunnak an ngeihter khomi a biapimi tawhfung kong zong a chim. Na lungretheihnak le na harnak kong chikkhat in ruat ta hmanh. Cu chungah tangka kong, chungkhar buainak, damlonak, dawtmi thihnak kong aa tel men lai. Baibal nih nihin na tonmi harnak kha tonghtham awkah an bawmh khawh i, a tang lei i biahalnak a phi in na hna an ngamter khawh:\nZeicah sifah harnak kan ton?\nKhuasaknak kong lungretheihnak kha zeitindah tei khawh a si?\nKan innchungkhar hi zeitindah kan nuamhter khawh deuh lai?\nKan thih tikah zeiahdah kan can?\nDawtmi a thimi hna he kan i tong ṭhan lai maw?\nPathian nih hmailei tuah ding aa tinhmi a tlinter hrimhrim lai tiah zeitindah kan zumh khawh?\nHi cauk na relmi nih Baibal cawnpiakmi hngalh na duh kha a langhter. Hi cauk nih hin an bawmh lai. Catlangbu he aa tlaimi biahalnak pawl kha cahmai a tanglei ah a um kha zoh. Minung nuai tampi cu Jehovah Hngaltu hna he Baibal an i ruah tikah biahalnak le phitnak tuah kha an duh. Nang zong na duh ve lai tiah ruahnak kan ngei. Atu ah Baibal cawnpiakmi taktak cu zeidah a si timi na cawn i lawmhnak le lungtlinnak na hmuh bantukin Pathian nih thluachuah in pe ko seh!\nBAIBAL KONG HNGALH KHAWH I ZUAM\nBaibal cu cauk fatete uk 66 in komhmi a si. Fawi tein sawh khawh awkah a ngan, a hme tiin ṭhen a si. Hi cauk ah Baibal cang cherhchan a si tikah min hnu lei i hmasa bik nambar cu a ngan a si i, a changtu nambar cu a hme a si. Tahchunhnak ah, “2 Timote 3:16” cherhchan tikah kuat hnih Timote a ngan 3, a hme 16 ti duhnak a si.\nHi cauk i cherhchanmi Baibal cacang na zohnak thawngin Baibal kha khulrang in na hun hngalh lai. Cun nifa Baibal relnak program zong ngeih i zuam. Nikhat ah Baibal a ngan 3 in 5 tiang na rel ahcun, kum khat ah a uk ningin na rel khawh dih lai.


Chin Party me pek a hauh nak. – Zion Tlang Media\nOctober 6, 2020 admin Chin\n1. Chin Party in MP a tling mi hi kawl Party in MP a tling mi nak in full in biachimnak nawl kan ngei deuh.Kawl Party in MP pawl cu an pi le an pu le sin ah chimnak nawl halnak ca chiahta nawlta hnu ah ri an khiahpiak hna hnu lawng ah chimkhawh a si.Cucaah miphun kong cu an chim kho bak loh.Chin party in MP a tling mi cu kawl pawl nih an kan ttihzah deuh.\n2.Chinram le tlangcung(တုိင်းရင်းသား)ram ah cun tthanchonak (ဖွဲ့ဖြိုးရေး)nak in mahte tawlrelkhawhnak le remdaihnak hi a bia pi deuh.Kan Chinram Paletwah hmanh a him ti lo dir kamh a hau cang NLD MP pawl nih an chim kho ti loh cucaah Chin Party MP kan herhtuk cang.\n3.Cucaah Chin mipi nih Daw Suh le NLD ah i palh ti hlah u sih 2015 ah ramdang vialte nih an rak dirpi ko nain a tu cu mintthat nak laksawng a co mi vialte an chuh dih tthan cang zeicaahtiah a rianttuan an lung a rawk tuk (ပြတ်သား)lo tuk i an zum ti lo a chim mi le a tuah mi ai dang peng.Cucaah kan hawi tlangcung mi vialte an lung a fim cang Chin miphun kan lungfim tlaisual ah cun poituk lai.\n4.Democrasi phung an ti peng nain Media zalonnak zong a um loh mipi aw an ngai duh fawnloh cozah tlamtlin lonak tlawmpal a chim mi poh an tlaih hna i thong an thlak hna mi hrim hi hramhram uknak(အာဏာရှင်)bak in an kan uk ko.\n5. Mi Inn midummilo a ngei tu ton biaruah hmasa loin tthehpiak hrawhpiak chuh hman mi hrim hi sifahsaitlailo caah zawnruahnak an ngei bak lo. Mi aithing hna rialpiak viar hi minung thinlung tal an keng rualoh upadi lonh in rian an ttuan mi a tam tuk cang.Cucahcun a minung hmanh thleng rih lo in an i pe tthan ko rih caah NLD hi cu kan Chinram in dawita an hau Awtaw cu kawlram long ah a tlong mi a si Chin ram ah cun Vakok nih buan co cang ko seh.\n6.Haka vulei ningcanglo chuh mi kong ah kemah pumpak in siseh lothlobu pawl aiawh in siseh Kawlbawi pawl hi ka ton peng hna kawl bawi pawl hi an khuaruah a har tuk Vulei chuhnak kong i nawlngeihnak liancem cu nanmah Chin mi Henry Van Tthio pei si cu zei tindah upadi lonh in Inn ttheh tiang le lo chuh dih tiang cu nan ton khawh vulei nan ngeihnak ca(စာရွက်စာတမ်း)le a tlintuk fawn ko ttung an ti cucaah HaKa vulei kong ahhin ziah a kan tawlrel piak duh hnga lo a far nu Sayamah Farki vial cu a vulei i တိုင်းရင်းဆေးရုးံan sak cuahmah lio mi hmah ngol ter in Mara biakinn hmun ah an va tthial ter hna i Farki vulei cu an pek tthan ko.Chungkhar le mah khua mah tlang caah cun a ttuan khawh ngai ko ttung..\n7.Thantlang zong ah a mah Henry VanTthio hmaizoh in kawlnu cu Lungler lei lam ah vuleii ekah 30. kum 30 an hlanh ko khih.Cucaah NLD Chinramah cozah an tlaih rih ah cun vulei lawng upidi(မြေလွတ်မြေရိုင်းဉပဒေ)in miphun dang kut a phan dih lai tihh a nung Lo zu nih Inn zu a pawnchuah bantuk kan si sual lai.\nCu caah 2020 thim nak ah cun Chin Party MP kan tlin lawng ah kan biaknak kan vulei kan miphun kan ram a him lai cucaah Chin Party ah vote dih ko hna u sih.\nPrevious Post:Laiholh in chimah cun Hruaitu ah atthabik sinak laksawng an rak kapek\nNext Post:Salai Bawi Lian Mang Catial Mi


Liverpool Caah Thawngchia Taktak – Chin World News Evening\nLiverpool Caah Thawngchia Taktak\nAugust 13, 2019 Salai Van Sport\nLeverpool caah thawngchia taktak: Tutan season an game khatnak ah Leverpool le Norwich an chuih i, Liverpool kawlbawh Alisson Becker cu hliam a tuar ruangah caan zeimawzat chung dinh a hauh lai caah Liverpool cu kawlbawmh kongah an lung rethei cang.\nAlisson Becker aa hliam tikah Liverpool nih hin a thlawn in West Ham kawlbawh tthing simi Adrian pin cu midang kawlbawh senior dang an ngei ti lo. Cu ruangah kawlbawh thar free-agent lak ding mi an kawl cuahmah lio a si.\nAlisson Becker a hliamnak kongah manager Jurgen Klopp nih a chim mi cu Alisson caan zeimawzat cu a dinh hauh lai caah zeitik ah a rak kir tthan lai timi atu dirhmun ahcun chim khawh si lo. Cun Super Cup ah Chelsea he kan puai zongah a nih cu kan hmu kho lai lo,”tiah a chim fawn.\nLiverpool nih hin Alisson a um lo chungah Adrian lawng cu a si khawh lo caah free-agent-in Andy Lonergan cu caan zeimawzat chung caah lak an timh”tiah theih a si. Klopp zong nih Andy Lonergan hi Alisson a um lo chung cu kan lak ko lai,”tiin a chim ve.\n2020 Thimnak Chinram Ah Chin Party Mipi Nih Kan Tlinter Hna Lo Ahcun Kawlmi Lakin A Ra Dingmi Cu\nChinmi Nih 2020 Thimnak Ah NLD Vote Kan Pek Rih A Herhnak A Ruang


Singer Iang Len Sung Nih Mizo hla thar a sak a thiam kho taktak rih (+Video) – Onlinenungak\nSinger Iang Len Sung Nih Mizo hla thar a sak a thiam kho taktak rih (+Video)\nTutan Iang Len Sung hla ka van chiah mihi minung tampi nih cun nan zoh cang mizong asi kho mi asiko nain’A zoh rilo mizong tamtuk nan um rilai caah ka van chiah mi asi tutan a sak mihi mizo hla asi a tha hrinhran tthazaang rak i lak cio ding ah kan sawmh hna.\nA tanglei ah a hlasak mi kan van thil chih ngeih khawh cio rak i zuam hna usih.\nNLD MP Soe Htet nih Falam peng i ai zuam mi Pu Lian Luai le Pu No Than Kap konglam cu hitihin a Chim\nTukum Myanmar rampi i thimnak ding he pehpar in Falam peng Pine 2 dirhmun i ai zuam mi CM Salai Lian Luai le CAM tthing Pu No Than Kap kongkau ah Chin ramkulh Sipin Vuanci ttuan ttuan cuahmah liao mi Pu Soe Htet cu biahal a si i a tanglei bantuk in a hmuh ning a chim.\nChin ramkulh NLD MP Pu Soe Htet nih “Pu Lian Luai hi cozah tthithruai nak ah hmuhton mi a nei mi a si. Mipi nih kan theih bantuk in Chin Ramkulh Chief Minister ttuan cuahmah liaomi zong a si. CM a ttuan chung ah Falam peng hrangah a tuahmi a tamtuk i cu chung i mipi nih philhkhawh lo dingmi cu Surbung Airport a si. Thildang a tuahmi zong tampi a um. Asinan ,tutan i a mah zuamcawh tu zong Chin mipi nih an theih ngaimi a si ruangah Pu Lian Luai nihhin za ah za in a tei hrim lailo tiah ka zumh.\n“Pu No Than Kap zong CNF|A hruaitu tthing lawng silo in Sagaing ramthen Chin Affairs Minister tthing zong a si. Tu zong ahhin dirpi tu tam taktak a nei lai tiah ruah a si. Khatlei ah Pu Lian Luai he ai zuam mi an si i mipi zong an ruahnak a buai ngaingai lai tiah ka ruat. Zatek ah 50% veve cu an pahnih karlak ka hmuh ning a si,” tiah a ti.\nChin ramkulh Falam peng ah tu kum rampi i thimnak hrang Pine 2 dirhmun in NLD ah Pu Lian Luai , CNLD ah Pu No Than Kap le UDP ah Pu Bual Uk hi hna hi ai zuam ding an si. ( HP )\nBiacah : mizei an si poh ah Laitlang nan khua ah pakhat khat an rak rat a si ahcun dawtdeuh le huat deuhmi nei loin an pahnih in tha tein rak dong hna uh. Chin mi chungah mi ropui pahnih an si. Vote caan ah hahdam tein mahle duhmi poh vote ding a si ko.


AIZAWL A PHAN MI RALZAM A ZOHKHANHTU LUTLAI NIH A CHIMMI – The Chinlung Post\nApril 2, 2021 admin Local News 0\nAizawl ah ralzam a ummi hna cu United for Democratic Myanmar (UDM) nih an zohkhanh hna. Aizawl ah a ummi kawlram ralzam konghe pehtlaiin United for Democratic Myanmar ah hruaitu lutlai a simi Lalramlawma nih a chimmi cu, Ralzam zohkhanhnak konghe pehtlaiin Home Minister Lalchamliana tonnak kan ngeih. Ralzam hna umnak ding zong cozah nih aa kan ruahpiak ding ruahchannak kan ngei ko tiah a chim.\nRalzam hna zohkhanh hi a hramthok ahcun a harsa ngaingai ko nain atu ahcun zaang a hungdam deuh ngai cang. Tlawmngai mi hna nih tangka an rak kan pek, kanmah zong nih kan thawh ve. Ralzam kan sin a rak phanmi hna hi, an i thial lai ah thonghnih peng kan pek hna. Hihi ahramthok ahcun aharsa ngaingai ko nain atu ahcun kan zawn aa kan ruatmi tampi an um hna.\nKan hna zong a hung ngam deuh ve cang. Ralzam hna umnak ding hi a buaithlak, aharsa bik a si ko. Asinain Home Minister kan chawnh i, thawngpang ttha kan theih. Thlanglei hnawmtam deuh inn ah chiahmi hna tucu lung a nuam lo ngai. An mah zohkhanhnak dingah tlawmsuknak zong tuah asi i, pumpak siseh a bu nih facang, pee, hnipuan le adangdang zeimzaw an pemi zong an um tiah a chim.\nRalzam chungah chungkhat angeimi hna cu an chungkhat sin ah an i thial tawn. Cun tthenkhat hi hlawhfa aherhmi hna an si i, ttuan ding angeimi hna nih an kan chimh rih. Mirum deuh hna dum ah an i hlawhfa i, dum ah an riak colh hna. Aizawl ah a ummi ralzam hna cu nizan tihni ah khan an umnak ah kan va zoh dih ko hna.an ngandamnak lei zong zoh an si tiah a chim chih.\nMizoram khuapi Aizawl ah ralzam a um cang mi hna minung zathum hrawnghrang an si i, hi chungah minung zakhat hrawnghrang cu chungkhat a ngei lomi an si hna tiah an chim. Kawlram ralzam konghe pehtlaiin thilsining taktak fiangtein cozah nih an langher duh lo. Cucaah ralzam hi minung zeizat taktak dah an si timi theih asi rih lo.\nHi konghe pehtlaiin Mizoram cozah cu kawlram ralzam zohkhanhnak caah zeizat dah tangka nan pek cang timi biahalnak an tuahmi ah Finance Secretary nih achimmi cu hi konghi ralrin ahauh ruangah siseh india cozah pi sin ah i runven caah chim angah lo tiah a chim. Thenkhat nih cun mizoram cozah nih tangka ape hna lo tiah theih a si. Credit: Vanglaini


Kalay Khuachung Kahdohnak Ah SAC Ralkap 7 An Thi - News and Media\nKalay Khuachung Kahdohnak Ah SAC Ralkap 7 An Thi , 5 Hliam An Tuar. Kalay khuapi, Taungphilar sang , cozah riantuantu umnak inn ah umhmun khuar mi SAC ralkap hna cu CNDF nih nizaan May 10 zaan Sml8:00 hrawngah kan luhhnawh hna i kan kah hna SAC ralkap 6 an thi . Sanmyo , Moeyit zung zong CNDF, PDF – Kalay, GRF nih zaan Sml 10:00 hrawng ah suimilam cheuchung hrawng kan kah hna i SAC ralkap 1 a thih pin ah 3 hliam an tuar.\nKalay, Tahan Naykyataih pawng security a la mi SAC ralkap hna zong CNDF, PDF – Kalay, CSS, GRF nih rallam 2 i tthen in kan kah hna i SAC ralkap 2 hliam an tuar, Hliamtuar umlo tein hnu kan tolh kho tiah Chin National Organization(CNO) nih nihin May 11 ah cathanh chuah. Credit – TCP


Tulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning – Thechinlandtoday\nTulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning\nadmin July 4, 2021 Leave a Comment on Tulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning\nTulio cu sianginn dihmi lawmhpinak le puai ah ai bizi cio. Cun, EM le Copa America nih caan tet ngai in an kan umter hna. Cu lioah, Myanmar ahcun Covid-19 le MAH cu doh cuahmah si. Thisen le nunnak zeimawzet a liam cang. June ahcun “civil war” hi a tlung lai tiah ka rak ruah i, ttial pah tawn. Nain, June cu a van dih ruangmang i, ka kherhhlaimi a palh timi a fiang. Tutan Myanmar thil ruangah Laimi kan pale timi he zoom in biaruahnak tampi kan ngei. Ruah phu tiah ka ruahmi van char tuah usih.\n“Kawl Ralkap (KR) nih an kan kah hmasa locun, CNA nih kah lo ding” tihi si. Minthutnak tuahmi cu a dong cang i, kahter ding hoih van chim ah – hriamnam bau, minung bau le tangka bau timi chim pah in CDF min in kan kah hna tihi chim si.“Anmah Kawlmi Tatmadaw dohmi ralkap an ngeih in Federal Army (FA) cu dirh ding” tihi si. Sullam cu miphun kip ralkap um hmasa hnuah, FA hi a van um lai. PDF min in kan doh tihi chim si. “Federal Union (FU) sernak caah, ram cio ngeimi miphun kan tlin hmasa hau” tihi si. FU kong ah an kalning hi “topdown si loin, bottom-up” policy in si. Cucaah a rau lai.“PDF min in kahdohnak kan tuahmi a tuan deuh ko” tihi si. A sullam cu PDF, CAF le CDF min in kahthahnak tuahmi a rak tuan deuh tinak si. “Kohhran tangka hi dohthlennak caah hman ding” tihi si. Thawhlawm le cheuhra-cheukhat zong CDM le PDF caah hman hau ti khi si.\nMyanmar dirhmun cu a fiang cang. MAH nih uknak ap tthan ai tim lo. Zapi caah lam pathum lawng um cang: “civil war umter, ralzam in Myanmar chuahtak le mangttam temtuar” hi an si. Civil war a tlun hlanah, covid-19 le mangttam nih an vaivuanh dih te khawh men. MAH le ralkap uknak teinak caah a haumi hi thil pahnih lawnglawng um 1) Ralkap policy le cathanh nunpi lo, 2) Naypyidaw, Rangon le Mandalay ah civil war (kahdohnak) taktak umter hi si. Lairam le ramri hrawnghrang kahdohnak nih ralkap uknak thlenter kho lai lo.\nTulio kan pale nih KR an kan dohpining cun, caan zeimawzet a van rau rih lai. Caan sau a van kal lai i, lungthin le thisa linhnak a dai chinchin te lai tihi ruah awk um ngai. Tahchunnak in van chim usihlaw – CDM thawhbur ah lungthin ai thleng pah cang (a ngeimi nihcun million le billion zong khin an thawh ko lai nain). Cun, myanmar politics le tuanbia ah “interestnak” a linhsat level a zor pah ziahmah – pumpak le chungkhar kong buaipi cio si tthan cang. Tthangcho ram khuasa Laimi hi covid-19 zawtnak, chungkhar buainak le harsatnak tampi ton khawh si – cu bantuk nih thil tampi a zorter khawh. February lio hrawng thisa le lungput kha, zapi nunnak ah a thar in umter peng a hau. Kan hruaitu kut ah rian harsa le ngan a um.\nCivil war um loin, caan zeimawzet a kal ahcun, vansan ah Min Aung Hlaing nih thil a tuah khawhmi cu: ASSK he hnatlaknak a tuah khawh – MAH nih zapi nunnak le harsatnak tthatternak caah tiah ASSK he phisinnak caah hnatlakmi a tuah khawh sual ahcun, 2008 phunghram tangah kan lut tthan kho. Tlaihmi pawl thlah, ASSK nih cabuai cungah politics ceih ding in bia van chim seh – tulio kan dirhmun zeimawzet ai dang kho men. Hriamtlai cheukhat he kahdaihnak minthut a tuahpi khawh hna – MAH nihhin kahdaih hnatlaknak hi tuahpi ai zuam te hna lai. Zapi temtuar le harsat lonak caah tiah a hlawhtling kho men (NCA zong a rak tuahpi khawh bal cang hna). MAH dohmi hriamtlai vialte hrawh ding in nawl a chuah khawh – “vawlei pumpi theih bak in Myanmar ah Tatmadaw dohmi hriamtlai, khua paoh kah le hrawh dih si lai tiah civil war cathanh in a tuah i, teinak a hmuh sual cun, communist system le ralkap uknak in an kan uk ko lai.\nNote: “A chim cu fawi, a tuah hi har” ti si. Myanmar kong cu caan sau ngai rau rih ding si caah, dide lawng van ngai in issue dang buaipi pah hau lai.Credit: Van Nun Lian\nKHAWVEL MILARTE NEWS LAWRKHAWM →\n← Kan Pa Dr Lian Hmung Sakhong Nih Chinram Ah PDF Ralkap Kan Herh Loh A Timi Kha Na Fiang Maw


Salai Lungthli Tum A Bia Cu Ruah Phu Taktak Asi Cozah Ser Taktak Ulaw Kanmah Pawl Thah Ding Ah – Chin World News Evening\nHnu lei tuanbia le tuahsernak tuaktan lem loin Chin min ai telmi party pakhat dirh ruang men ah mipi nih an kan tanpi hrimhrim a hau tiah ruah cu pialsual ruahnak a si. Keimah Lungthli Tum lila zong nih ka duh ahcun Chin min ai telmi party pakhat ka dirh khawh. A fawi tuk. Nain, mipi nih thazaang peknak ding caah cun ka tuanbia, ka tuahsernak le kai tinhmi hi a biapi bik an si.


Kum 9 Chung Bak Sal Zuat In An Zuatmi Nute An Chuah Khawh Cang Zaangfaak Taktak A Si – Chin World News Evening\nLaos ram i nu pakhat sal bantukin a rak tuah totu hna le inntang room thil chia chiahnak ah a hrengtu hna Thailand nupa hna cu naite ah khan police nih an tlaih hna tiah theih a si. Hi Laos ram i nu a ummi hi a umnak chungkhar hna hi kum tampi chung cu sal zuat bakin an rak zuat tawn tiah a konglam theimi nih an chim. A caan an velh an duh poh an tuahto ti a si.\nHi nute hi a umnak chungkhar hna sinah kum 9 chung a um cang i a um in thlakhat hnih hrawng cu a nihhlawh an pek ko nain atu tiang phaisa fangkhat zong an pe ti lo ti an chim i, ahohmanh chawn biak khawh loin hmundang te an chiah. Thailand ram Persons district, Anti-trafficking police, Major General Worawat Wattanakornbancha nih an sinum nih sal zual in a zuatu hna nupa Suchin Vipusitthikul kum (60) le a nupi Jirawadee Vipusitthikul kum (50) hna cu an tlaih tiah thawngzamhtu hna nih an tar.\nHi thil a cangmi kong an theih khawhnak a ruang cu Thailand ram Samut Sakhon district chung Krathum Ben khua ah a ummi Kijsiamokolkarn dawr pakhat ah Laos rammi nu pakhat cu a umnak chungkhar hna nih sal zuat in a zuat an duh poh in a tuah timi report nak a um ruangah atu bantukin a luatnak a hmuh hi a si. Report nak an tuahmi cu an hlathlai peng tikah nu pakhat Porn tiah an auhmi kum 21 nute cu a hmuh hi a si.\nAn chim ning ah cun Porn hi kum (13) a si lio 2012 ah khan Suchin Vipusitthikul te nupa hna sinah a rak ummi a si i a um ka ah cun thlakhat ah Baht-1500 an pek tawn i thla hnih thum hnuah cun a thlahlawh zong an pe duh ti lo tiah Police pawl nih cun an chim. Porn tiah an timi nute cu kum 9 chung fahnak phun kip tuar in le lungrethei vansang au in caan a rak hmang.\nNote: Falam ca kan lehchinmi a si caah kan ttial palhmi le a si lo ning in kan ttial sualmi hna a um ah cun nan kan ruah thiamnak lai kan in nawl hna.\nMalaysia Lainu A Phuang Ṭhan Kan Pa Nih Nupa Si Dingin A Ka Hal Peng I Ka Celh Ti Lo Hnu Ah Ka Pek Ka Voikhatnak Si Caah


Philippine Chin Christian Fellowship: Ram chungah himnak a tlawm chin lengmang\nI TON NAK/Interview\nPCCF Semon Video\nTho Puai Kong Capar\nRam chungah himnak a tlawm chin lengmang\nSource: Laiforum Mail (14 April 2009)\nRam chung ah himnak a tlawm chin lengmang\nNaite ah khan Rangoon ah a ummi ngakttah sianginn le biaknak lei college cheu khat cu Kawl Ralkap Uktu hna(KRU) nih khar ding in order an pek hna, ti asi. Cu lak ah college pakhat cu 1970 thawk in tazawin tein registration a tuah mi asi, tiin theih asi. KRU nih kanhnulei kum hra hlei nga thawk in Krifami le tlangcung mi pawl hremnak le namnehnak an rak tuah mi kha atu ah an hun tthanter chin lengmang mi asi\nKum 2008 December thawk in nihin ni tiang ah KRU nih Rangoonkhua kiangkap i a um mi biakinn 100 leng an khar cang. Pastor 50 hrawng kha pumhnak tuah khawh ti lo ding in biakamnak min an thut ter hna, ti asi. Cu ti an tuah mi nih Rangoon ah a ummi biakinn 80% kha harnak a pek hna, tiah Christian Solidarity Worldwide (CSW) nih thawng a thanh.\nKRU nih cu ti a tuahnak a ruangpi pakhat cu; Nargis rili tilet ruangah harnak a tongmi hna bawmhnak ah khan Krifabu an i tel ca-ah asi, tiah khuaruahar ngai in theih asi.\nKRU nih cun Kawlram chungah Kawl miphun pakhat lawng kan um. Ethnic nationality nan timi "taingzintaa" an um lo, tiah New York khua ah a um mi UN zungpi ah an chimh hna. Asullam cu, Chin, Kachin, Karen, Shan tbk., pawl hi mi phun dang an si lo, Kawl lawngte an si dih ko, an va ti hna. Laimi nih "unau laihri tlai kan si," kan ti ttheu bantuk hin an nih nih "Tta u ttung sinn, ngi a ko zin kan si", tiah rul nih a meite a hngerh i, zu le va nih rawl ah an ruah i, an rak tlanh sual cangka a dolh hna bantuk khan, a aw-an aa thlum ter i, a thei lo nih i zumh sual ah dolh dih ding in setan ngian in a kan lem mi asi. Cu kong fiang deuh in hmuh khawhnak cu atu KRU nih an suaimi constitution ah an langhter mi Kawlram puanlang(national flag) thar ah "ARFI' pakhat te lawng an cuanter mi kha asi.\nRam chungah cun Laimi bantuk "taingzintaa" timi pawl zapi kha Kawl holh holh dih ding in le Budit biak dih ding in ciammam tein timhlamhnak an ngei i, cu rul policy cu biatak tein an lo hma can ah an kalter. Mah kha, Kawlram ah Krifa biaknak hloh i, Budit biakter dih hnu ah Laimi sinak hloh i, Vaimi siter dih ding in an timh mi cu asi. Mah kha "Ethnic Cleansing" kan ti tawn mi le "Burmanization" an tuah ee, kan ti tawn mi hna kha an si. Phun dang in chim ahcun KRU cu Laimi cungah "RUL POLICY" a ngei, tinak asi ko.\nLaimi cu Budit biami ram ah Krifa kan si i, a hlum tein kan um ca-ah kan Krifa sinak hi kan miphun theihtlei identity ah aa cang. Kan Laimi sinak le kan Krifa sinak cu tthen khawh lo tiang in aa tlaih-tthup i, fek tein aa sengh tikah Laimi(Chin) vun ti le cangka Krifa asi lai, tiah ruah asi colh bantuk in Kawlram mi ka si, Krifa ka si, vun ti le cangka Laimi asi lai, tiah ruah colh asi. Cu tikah kan Krifa sinak hloh cu kan Laimi(Chin) sinak ci hloh kha asi ko.\nKum hmasa deuh ah khan kawlrawn ah a um mi fanau le pawl sianginn an up tik hna ah, an Lai min, Tluang Khar, Thla Hre, Hram Uk, timi pawl kha Kawl min ah thleng dih uh, tiah hranhram in an fial hna. Kha ngakchia Lai fanau le pawl kha an hun upat tik ahcun an Laimin tete kha an philh lai, asiloah zei ah an rel ti lai lo. An min hram ah "Salai" asiloah "Mai" tete an chiah lo ahcun a dongnak ah cun an miphun Laimi(Chin) sinak zong kha a lo te lai. "Nga Chin ma hoh, a phe Chin phit de," aa timi cazin ah khulrang ngai in an lut te lai.\nA cunglei kan chimmi "Rul Policy" kha atu ah KRU cu tazawin cozah an si lo ca-ah thli thup deuh in an tuah cuahmah ko nain a theimi mit chung ah cun fiang put in a lang ko. Zoh u law, Rungtlang ah vailam tung bunh mi phoih riangmang i, cuka hmun ah phungki lukawng dir ter cu, kan in tei hna, kan in uk hna, kan ke tang ah nan um, hei ti kha asi ko. Cu cu hlan lio Kawl siangpahrang nih Shan te hna, Mon te hna Rakhaing te hna an rak tuk i, an tei hna tikah tlangbo cungah puanlang tar i, kan tei cang, kan uk cang hna tinak langhternak can ah budit pura an rak sak tawn bantuk kha asi.\nKRU lutlai Tang Suai cu a mah le a mah siangpahrang ah aa ser i, hlan lio siangpahrang nih ram a rak ukning sattal in ram uk a duh. Nepyidaw ah Anawratha, Bazinh naung, Alawng paya, hei ti bantuk hlan Kawl siangpahrang panga hna milem kha sang pipi in a sak hna i, a tar hna kha nan hmuh lai. Bogyoke Aung San bantuk ram a sersiam mi hruaitu hna kha cu hloh khawh aa zuam lai. Atu ah Kawl tangka caku cung ah saram zuk lawng a cuan kha nan hmuh lai. 2010 kum thimnak kha hranhram in a nam chih te lai i, a dih tik ah cun atu ah firkhut in a tuah mi pawl hi tazawin in langhngan in a tuah te lai. A ka nih cun 'democracy' a chim lai. A taktak democracy kong a chimmi hna kha cu a tlaih hna lai i, kum 45 tiang thong a thlak hna lai. Federal kong a chimmi cu kum 90 leng thong a thlak hna lai. Cu bantuk in kan hmaika ah thil tampi a tuah kan hmuh ko bu ah zeitiin dah kan zumh khawh ti hna lai. A zeiti hmanh in zumh khawh ding an si lo.\nKRU nih 2010 ah thimnak kan tuah lai, an timi hi mah "rul policy" bak cu asi. An firkhutnak vialte kha tazawin ah an canter lai i, mifir nih tazawin in ram uk khawhnak lam an sialmi tu asi kha ramchung ramleng khuaza kip ah a ummi Chin miphunpi nih kan theih dih ding ah ka hun phuan mi asi. Ramleng rian ttuanmi hna nih ram chungah kan kuat mi hnik khat tete hi KRU caah cun an nunnak ca ah thazaang si asi ve.\nCuca-ah ramleng rian ttuan mi hna nih khuazing Pathian nih an zaangfah i, an pekmi Bawipa thluachuah sunglawi asimi nan tangka ngeih mi hnik khat tete kha KRU bank ah chiah ding ah cun fak piin iruat hmasa nan hau lai. Ziah tiah KRU cu setan ngian a ngei. Setan rul cu dolh a hmang. A pelte hmanh zumh awk tlak asi bal lo.\nPosted by PCCF at 6:49 AM\n"...Living Sacrifices..." (Ro. 12: 1)\n2014, Kawp Thlacam Tinak Min Cazin\n2014, Weekly Online Sermon Caanthiah\n2014, PCCF Member List\n2013, PCCF Member List\nPhilippine Daily Sports News\nDaily yahoo Soccer News\nMifim Bia 20\nRev. Dr. Dennis Shu Maung te chungkhar thlahnak\nMittha mi hna rolung phun cu mi thinlung ah a si!\nEASTER SUNDAY SERMON by Vawkuu\nLAWMHNAK MITTHLI LENHOI\nPCCF EC Visiting\nAtulio Kawlram lei Thawngpang tete\nAbout Doctrine (Original Sin kong)\nEaster Days: 1875-2124 AD (Western)\nEaster Days: 1875-2124 AD (Orthodox)\nFind whatever book Online\nGet Calendar of any Year Online\nTangka thlen rate tuaknak fawibik\nU Thant Bibliography\nSOME SITES AND BLOGS\nSHALOM: Blue Print for Burma\nChin Youth Blog\nAsia's Got Talent (Singapore)\nAmerica's Got Talent (US)\nPumpak Cattialmi pawl\nBawi Uk Thang, "Ram Biatiam"\nC.C. Mang, "Tulio Mizoram le Laimi Dirhmun"\nChin Nationalism: Mizoram Ramri Zam Politik le India Nichuah Zoh Pawlisi By: Salai Van Lian Thang\nChinmi/Chinram le Hmaisabik\nCung Lian Bik, "Tulio Mizoram le Laimi Dirhmun"\nFaiceu News Group, INTERVIEW with Salai Za Ceu Lian\nGeorge Carlin, "Very Contextual & Impressive Message"\nHrang Kil, Rev. Dr. "Chin Rural Development"\nHre Mang, Pu. "Chin Youth Rocks"\nLian Cin, Pu. "Laimi Thawhkehnak le Nihin Dirhmun"\nLian H. Sakhong, Dr. "LAI MIPHUN LUNGPUT"\nLian Uk, Pu. "Chin Thawhkehnak Tuanbia Tawi"\nLian Uk, Pu. "Chins as Our National Name"\nLuke, "LAI KHAWT le LAI THUAM"\nLuke, "Laimin Ttialning"\nLuke, "Pathian Rian le Pastor Dirhmun"\nLuke, "Philippines ram kong Theihtlak pawl"\nLuke, "Voices of Some Bible Messages"\nLuke, LAICA KONG AH KAN RUAH AWK PAHRA\nMartin Luther, Dr. "The 95 Theses"\nSalai Vantu, "MIPHUNPI NGANDAMNAK"\nTum Hmung, Zo. "My Vision for Chinland"\nVan Bik, "Singapore Khua Kong Theihttha tete"\nKrihfa Biaknak lei pehtlai\nLai miphun Tuanbia\nBy Robert Cung Cinzah\nSUTTUNG BANG DIR PCCF\nNa kum rup lo Na thawng lei hluan\nHoi len hna seh cuailo par bang\nceihphai hna maw na chuah zawn ah\nnaichailo tin chuncha bang dir\nmiphun vialte catiang hluan in\nNa thawng hal hi ka dai lai lo....\nKan biak Zingnu hal hna u sih\nlungthin khat le dawtnak fek he\nkan ruah ramttha kan phak hlan tiang\nralttha lungrual kaamlo chuncha\nsuttung bang dir P. C. C. F\nram le miphun ca zungzal in....!\nCNC, CND, CNF\nChins as Our National Name by Pu Lian Uk\nCNC by Salai Van L. Thang\nCND 2009 Speech by Dr. Clifford Van Thang\nCND 2009 Speech by Salai Ceu Mang\nCND by Salai Teitu\nCND by Pu Lian Uk\nCND & National Duty by R. Siang Lian\nCNF, 2009-2013 tiang\nPCCF hi zeitindah na ruah?


Pung-tawng/Pungngia ah YDF nih Kawl ralkap 10 an thah hna – FIAKFAIROCK\nPung-tawng/Pungngia ah YDF nih Kawl ralkap 10 an thah hna\nNizaan November 23 zinglei ah Kyaw khua in Gangaw lei ah motor 1 le motorcycle 6 in a kai mi Kawl ralkap pawl cu YDF nih Pungtung/pungngia ah Thalpaak le bomh in an rak kah hna i 10 an thi, aa hliam mi an um len, tiah YDF nih an thanh. The Hakha Times\nthawngpang dang relchap : CDM Tuahmi Ka Si Tiin Hlutmi Phaisa A Zaam Pi Hnu ah ralhrang sin ah akir than\nLabutta (လပွတ္တာ)peng pelek ralhrang Kyaw Ko Ko cu CDM a tuahmi ka si tiah mizapi hlutmi phaisa a hlen hna hnu ah Hliang Thar Yar(လှိုင်သာယာ) peng palek sakhan ah an rak tleih i Non-CDM a tuah than tiah Labutta peng mizapi vengtu ralkap hna nih an chim. Palek zaam asi mi ralhrang Kyaw Ko Ko cu CDM a tuahmi ralkap pawl pek mi mizapi phaisa an hlen hna hnu ah a zaam.\nAmah hi CDM Ka si tiin amah le amah theihternak atuah zumhtlak bantuk in a thilri cu a zohter hna, amah cu ahimnak hmun ah kan kalpi i kan bawmh , amah cu zumh in a rak zul mi adang CDM palek hna zong an um. Mah kaa zawn ah bawmh ahal hna bawmhnak ahmuh mi vialte cu azaam pi dih i Hliang Thar Yar(လှိုင်သာယာ) palek sakhan ah a tleihter than i Zahan November 23 ah Hlaing Thar Yar ralhrang sakhan ah mizapi cawlcangh ningcang a phuan dih” tiah Laputta PDF sin in theih a si.\n“kan sin ah a ummi a si, CDM tuahmi ka si ti caah kan umter mi si, Amah nih a auhmi hna a dang CDM tuahmi zong an um, Mizapi sinin phaisa a hlen hna hnu in a zaam, Atang mi CDM tuahmi zong amah ruangah chekhlat an si.”tiah Laputta PDF chung tel pakhat nih a chim. Palek ralhrang Kyaw Ko Ko cu Non – CDM atuah than caah amah he a pehtlai mi PDF hna cu ralrin tein um i i thuhnawh chung ding in Laputta peng PDF nih ralrin an pek hna. # Delta News Agency\n← Thailand ram ah phung ninglo a lutmi kawl rammi nikhat chungah minung 60 tlaih an tong\nThantlang khua ah inn an khangh than →


Anhringhnah le Thlaithei Hna ah Hmuhmi Zawtnaak Thar – Chin Community in Norway\nAnhringhnah le Thlaithei Hna ah Hmuhmi Zawtnaak Thar\nJune 3, 2011 ccn 0 Comments\nVawleicung silei hlathlainak nih an rak hmuh-ton ballomi, tihnung zawtnak lungrul E-coli phunkhat nih EU ah a tlawmbik minung 17 a thah cang hna i, minung 2000 hrawng an zawtter cang hna ti asi. E-coli zawtnak lungrul hi a phunphun in a um; cheukhat cu rawl kan ei mi maanternaak ah a bawmtu si phunkhat asi, nain tutan an hmuhmi cu bawmtu siloin minung kan ‘kal’ thazaang a derter lawng siloin a rianttuannak a hrawh khawh caah nunnak tiang a la khomi zawtnak asi. Lungrual a rak hmu hmasatu pa hi Theodor Escherich ti asi caah a min hnulei “E” laak in sakmi zawtnak lungrual min asi. Tutiang thawngpang theih tawk ah lungrul ai thawknak, khawzeiindah a rat timi an theih khawh rih lo caah sii lei hlathlaitu pawl an buai lio pi asi ko.\nNorway eidin lei zohcawngtu buu (Mattilsynet) nih an website chungah; ” Norway ah zuarmi anhring hnah le thlaithei hna cu ei awk ah an him ko rih” tiah thawng an thanh. Lungrul an rak hmuh hmasanaak Germany le Spain cozah le ngandamnak lei ttuanvo ngeitu zung hna he chunzan in pehtlainak kan ngeih peng ko caah, zawtnak a hrampi an hmuh cangka in thawngpang update kan rak tuah zungzal lai ti asi. BBC source pakhat nih a chim ve ningah; hi lungrul zawtnaak a hrampi taktak cu hmailei zongah kan thei kho thai ti men lai lo ati ve. Norway ah cun hi kongah hnangam asi rih ti khawh asi. E-coli lungrul belte Norway zuarmi zil ah an hmuh ve caah mipi thinphan dailoin an um ve ko.\nGermany zongah i ralrinbik awk ah an thanhmi cu, khayanchin, salat le zil hna hi an si. Nain a dang anhring phun dangdang zongah hi zawtnak hi fawi tein a um khomi asi caah, chekhlattu hna nih a ttha ko an tilo mi cu ei loah a ttha bik tiah ruahnak peek asi. Russia hna nih cun, Spain le Germany in a rami anhrinhnah luhter lo ding in a khap (http://www.vg.no/nyheter/utenriks/artikkel.php?artid=10094462.) Russia ram ah anghring hnah le thei tambik a zuartu ram hi China le Turkey an si (CNN news). Hi zawtnak ruangah dum/lo ngei pawl an phaisa luh a tla deuh ngaingai, zartkhat ah an sunghmi hi USD million 290 tluk asi tiah BBC nih a ttial.\nPrevious Previous post: Thailand le Malaysia Tlawnnak VISA Sokning\nNext Next post: CCN Diaspora Course a Kai Ve


Zualko(R.I.P) :Thawngthachim thiam minthang Evan Rohmingliana nih mual a kan liam tak riangmang ee. – Kawltu Team\nZualko(R.I.P) :Thawngthachim thiam minthang Evan Rohmingliana nih mual a kan liam tak riangmang ee.\nApril 29, 2021 April 29, 2021 Amon Ka Si\nThawngthachim thiam minthang Evan Rohmingliana cu April 29 zing, Nazi 9 am ah Aizawl khuapi Sizung ah a nunnak a liam, tiah kan theih. A lung a mit i Sizung pi ah an zoh khenh ko nain tuzing ah a nunnak a liam. A nupi cu Pi Muani a si. 2020 kum thimnak lio ah Chin Affairs Minister a tling mi a si\nRelchap: Aung La Nih A Champion Pakhat De Ridder Sinah A Hlauh Than!\nNihin One Championship zoh cu lung a nuam lo ngai ngai. Laimi le Kawlram mipi nih kan i uanpi mi Aung La Nsang cu nihin ah ai thua than. Kawlram buainak he kan um lio pi a si thlu cio ko nain Aung La i thuat cu kan zoh duh cio hna.\nNihin Aung La le Riddle an i thuat cun Riddle nih a tei tuk! Round tam deuh/ a dihlak ti tluk in Riddle nih a tei. A donghnak bik round ah an i tluk pah. Hi Aung La nih ai thuat pi mi hi Grappling/Wrestling Mirang paih a thiam i a mak bak mi a si.\nTuan ah Aung La le Riddle an rak i ttthuat ah khan Middle Weight Champion caah an rak i tthua. Riddle nih a rak tei i a champion 1 a rak chuh. A tutan ah Light Heavyweight Champion cuh in an i tthua than i, Riddle nih a tei than hi a si. Riddle bak nih Aung La sinin Champion Belt 2 bak a chuh hna.\nTuan deuh an rak i tuan ahkhan Riddle nih Submission in Round 1 ah a sung a rak khan ter i a tei. A tu tan an i tthuat cu Aung La zong a pasal kho tak tak, A sungkhaan nak ding pawl zeihmanh a tuah ter kho lo. Round 5 tiang bak an i tthua i, Riddle nih a tei deuh caah teinak a lak.\n← Zeiruang Ah Dah Aung La A Sungh/ Riddle sinah Teinak A hmuh khoh lo? (Self Opionion)\nA Cutluk Darzo Khuami Lungrual Cu Dah! (Uar An Um Kho Tak Tak)! →


USA, Chinmi umnak cu thawngpang a chia ngai. ralrin chin hna u sih\nTuni thawngpang: Dallas County le Covid-19. Dallas ngandamnak lei zung nih tuni Covid-19 in azawmi 1029 , cun minung 16 an thi, cun Emergency siizungpi tiang thlop hau in minung 786 an phan tiin thawng a thanh.\nA thimi hna lakah a ngandamnak a that lonak zeihmanh a um lomi kum 20 nu te zong a thi ve tiin an thanh.\nA thimi hna umnak khua le kum pawl- (1)Grand Prairie um kum 20 nu te asi, anih ngandamnak a thami asi ko. (2)Grand Prairie um pa kum 40 hrawng asi, a ngandamnak a thami asi ko\n(3)Farmers Branch um nu kum 40 hrawng. (4)Garland um pa kum 50 hrawng. (5) Dallas um nu kum 50 hrawng , anih hi a ngandamnak a that lo caah caansau thlopnak a ummi asi. (6)Grand Prairie umnu kum 50.\n(7)Dallas um pa kum 50. (8)Coppell um nu kum 60 hrawng, a nih hi a ngandamnak a thami asi ko. (9) Grand Prairie um nu kum 60 hrawng. (10) Dallas um nu kum 70 hrawng. (11)Grand Prairie um nu kum 70 hrawng.\n(12)Dallas um pa kum 70 hrawng. (13)Dallas um nu kum 70 hrawng. (14) Dallas um pa kum 80 hrawng , anih hi caansau thlopnak ah a ummi asi. (15) Mesquite um nu kum 80 hrawng,anih hi caansau thlopnak ah a thlopmi asi. (16)Garland um nu kum 80 hrawng.\nNgandamnak a that ko zongah iralrin taktak kan hau, thil ton cang hnu ahcun a tlai kho. Kan iralrin thiam taktak kan hau. Kan kiangkam ah a cangmi thil nih a kan denkhon lai lo ti chim khawh asi lo. Credit- Salai ZT Lian\nBe the first to comment on "USA, Chinmi umnak cu thawngpang a chia ngai. ralrin chin hna u sih"


Myanmar thonginn buainak kong ah ‘taw sawhtu an um, kan kawl hna lai’ – President Office – Chinland News\nMay 9, 2019 Salai Lungthli Tum MYANMAR 0\nZahan le tuni cu Myanmar ram chung thonginn tampi ah thongtla pawl an buai i khuaci an mui, voikhat ah lungrual ngai in an buai caah forhtu an um, kherhhlainak kan tuah lai tiah President Office nih an thanh.\nShwe Boo, Myitkyina, Pathein, Kalay, Pha-an, Tha-way le Thayarwadi thonginn ah thongtla pawl an buai hi a si. A dang thonginn ah cun thihlohnak um hraw loin an daihter, nain Shwe Boo ah cun an buai tuk caah police nih thongtla 4 meithal in an kah hna, an thi.\nVoikhat te ah an buai hlei ah an buainak hna cu thongtla cheukhat nih Facebook ah live an thlah. Zeitindah mobile phone an ngah khawh timi kong ah tampi an khuaruahhar ngai.\nThonginn ah a bubu in i funtom khawh le biaruah khawh a si lo, nain tutan buainak ah thonginn pawl an lungrual i an halmi ai khat pah dih, thonginn pakhat le pakhat an lungrual fawn caah a thawng ngaimi bu pakhat khat nih an taw an sawh ko hna lai tiah ruah cio a si.\nPresident Office nih,”Thonginn chung buainak tiang mobile phone in thongtla lila nih live an thlah than tikah a buaimi thonginn pakhat le pakhat pehtlaihnak an ngei i bawmhtu zong an ngei tiah kan ruah, thil sining fiang tein theih khawhnak ding caah thuk piin kan kherhhlai lai,” tiah an chim.\nApril le May thla chung ah President Win Myint nih Myanmar ram chung thongtla 23,000 a luatter hna. Tar, nu, mizaw, tlamtlinglo le mino papek an si.\nLuattermi 23,000 lak ah ai tel lomi hna nih President Win Myint thiltuahmi a dik lo, thleidannak a ngei an ti i zahan le tuni an buai hi a si.Atu hi cu a dai dih cang. BBC\nMissile bomb he Kim Jong-un a lor than cang, Trump cozah nih North Korea tilawng an tlaih colh


LAIMI Vialte Nih Coronavirus Le Hngakchia Kongah Theih Hrim Hrim Ding! – Chin 11 News\nLAIMI Vialte Nih Coronavirus Le Hngakchia Kongah Theih Hrim Hrim Ding!\nPosted By: Chin News March 15, 2020\nNgakchia hi atu lio coronavirus nih atlunh mi chungah an intuarmi upa nakin afaak lo deuh ti asi, phundang kan chim ahcun ngakchia pum nih coronavirus hi a tuar khawh deuh ti asi.\nNgakchia zong upa bantuk in hawi le he a phuphu in lekeplass ti bantuk ah um lo ding, u le nau chuah pi tti cu lente celh tti khawh asi, cun hawikom pakhat/pahnih he um tti khawh asi fawn nain 1. meter upadi zulh asi ve lai, asi khawh ahcun inn chung nak in inn leng ah um/lentecelh ah a ttha deuh. Lentecelh ahcun, celh hlan le celh hnuah kut ttawl philh lo ding! Chuahni lawmhnak(bursdagfeiring) mi dang he tuah hrim lo ding! Pa khat le khat i riah lo ding. Hngakchia a cumpi, a khuh khuh ahcun adang dang (luftinfeksjon) asi mi poh poh lengah chuah pi hna lo ding.\nNgakchia sinah chimding bia; Atu lio caan bantuk ahcun ttih le thinphan cu a phung asi caah ttihnak le phannak fa le sinah lankter cu apoi lo, nain fa le cu nu le pa a bochan mi an si caah, ttih tuk le phan tuk in na fa le hmai ah na um lo ding a biapi.\nNa fa le kha ttha te le asining tein zeiruangah sianginn le barnehage khar asi timi fiang tein na chimh hna lai, cun virus akarh lo nak dingah zeidah ttuanvo kan ngeih timi ttha tein na chimh hna lai.\nNgakchia nih an mah tein, an hawi le sin asiloah media adang dang sin in bia vaivuan an theih mi a tam pi lai caah, na fa le nih zeidah an theih timi kha theih na zuam ve lai, cun media ah atu le tu thawngpang zoh ahauh lo nak kong na chimh hna lai.\nAbiapibik mi cu, Virus kongah zeirel lo tuk in chimh hna lo ding, ttihnung tuk le thin phang tuk zong in chimh hna lo ding, Norway ram ah sizung ttha ttha le doctors te tampi kan ngei i ttha tein an zoh khenh ko hna nak kong tu na chimh hna lai.\nNgakchia cungah Nu le Pa Ttuanvo: Asi khawh chungin social media ( facebook, snapchat le adang dang) tlawmdeuh in an hmannak ding ah na zuam lai. Nifatin te nidang bantukin ei le din pi khawh hna na zuam lai. Ngakchia nih coronavirus kongah ttihnak le phannak an ngeihmi thinphannak cu ttha tein theih khawh na zuam lai, abiapi inn zaan ah ngakchia tam deuh cu an thinphannak an lankter lai caah zohkhenh khawh hna na zuam lai.\nSianginn kai caan (08-14) ah asi khawh chung in lekse le inn leng ah hli thiang dawp pi khawh hna na zuam lai. Abiapibik in, atu lio cu harnak ton caan asi caah, zeitindah harnak ton caan ah na um pi hna timi hi fale caah kum sau pi tiang abiapi lai. Asi khawh ahcun family ning tein rawlchuan tti te hna, film zoh tti te hna in caan hman khawh ahcun a ttha ngai mi asi.


Spy lei in tihnung bik tiah ruahmi ram10! – LAI NEWS\nSpy lei in tihnung bik tiah ruahmi ram10!\nRam ramkhat i athazang hi ralkap lawng silo in Spy zeitluk dah an thiam timi hi a biapi ngai. vawlei cung ah Spy lei an tihbik mi ram10 hna hi na ruahnak bantuk si lem lai lo.\nISI ( Inter-Services Intelligence) Pakistan\nHeadquarters : Islamabad, Fouded : 1948\nISI hi Pakistan i tihnungbik le nawl ngeibik Spy ansi. Pakistan cozah hrim khi an mah nih indirect in an uk ti khawh asi. Pakistan cozah ca ah cun backbone an ti mi asi. Afghanistan i USSR an rak sungh kha ISI i an thil ti khawhnak a hngalhnak cu asi an ti.\nRAW ( Research and Analysis Wing) India\nHeadquarters: New Delhi, Founded: 1968\nIndia ah hin Spy agency hi IB le RAW tin an um. IB nih cun an ram chung kong deuh hi an tlaih, na in RAW nih cun international affair an tlaih, a bik in an inn pa asi mi China le Pakistan hi an ngiat hna. RAW nih hin Pakistan nih nuclear a tuahnak kong hi an rak theih piak hna i an phuan piak hna leng ah ralkap le cozah an ni chonhnak hna an tlaih piak hna.\nMossad (HaMossad LeModi inuleTafkidim Meyuhadim), Israel\nHeadquarters: Tel Aviv , Founded: 1949\nMossad cu Spy agency vial te lak ah cun a thiambik tiah an ruah hna. Israel a tu tiang ram ramkhat in a dir khawh nak bik hi Mossad ruang ah asi. Israel mi Uganda nih an rak tlaih hna lio i an rak khamhnak hna nih hin an min a that ter chin. An dih lak in Uganda ralkap thuam an ni hruk i, Pakhat pa hi Uganda President mui ah a thleng i cu tin cun an rak lut i an tlaih mi hna cu an rak khamh hna.\nCIA ( Central Intelligence Agency) USA\nHeadquarters: Fairfax, Virginia, Founded: 1947\nAmerica vawleicung i a thawngbik ram tiah a dir khawh hi CIA thawng in asi tiah mi tampi nih an zumh. Osama Bin Laden an rak thah khawhnak hi nai bik i an min thatnak cu asi ve. CIA hi an ni chuahsual mi tampi ko nain, vawlei cung Spy ah cun tihbik an si thiam2 ko.\nMI6 ( Milirary Intelligence, Section 6) UK\nHeadquarters: London Founded: 1909\nMI6 hi World WarI hlan in a rak um cang i vawlei cung Spy lak ah cun a chansau bik lai tiah an ruah. MI6 ruang ah hin Hitler an rak tei khawhnak hi asi.\nGRU ( Mian Intelligence Agency) Russia,\nHeadquarters: Moscow, Founded 1918\nUSSR an rak sungh in Russia hi vawlei power ah a chia khawh rih tu hi GRU an si lai tiah an zumh. Ramdang sining hi an ngiat hlai kho taktak.\nMSS ( Ministry of State Security) China.\nHeadquarters: Beijing, Founded: 1983\nMSS hi China I internal le external affair he a tlaih dih. Cozah nawlngeihnak le a rian tuannak tam deuh hi an mah nih an tawlrel. A bik in China ah milu an rak karhtuk tik ah family pakhat nih fa tampi ngeih a ngah lo mi le milu zawrter an timh nak ah anmah nih hin tuanvo an rak lak.\nHeadquarters: Pullach and Berlin, Founded: 1956\nBND hi an ram hum himnak ca ah biatak te in tuanvo a la tu ansi. Ramdang kong abik in Middle East le Latin America i thil a cang mi hlat hlainak lei ah cun a khualrang bik agency asi.\nDGSE ( General Directorate for External Security), France\nHeadquarters: Paris, Founded: 1982\nRamdang Spy agency he tahchun ah cun a kum no te rih nain an ram himnak caah cun biatak te in rian ngeitu ansi. Riantuantu hi 5000 renglo an si. France hi Ralhrang nih doh an duh peng mi asi caah Police he biatak tein rian an tuan ti.\nHeadquarters: Canberra, Founded: 1952\nAustralia hi Ramdang he isik le remlo ngai hi cu a ngeilo nain, ASIS agency nih hin an ram sipuazii ca le himnak ca ah biatak te in rian an tuan. Anmah Australia cozah cia lila hmanh nih hin a theituk lo mi an rak tam nain 1975 ah hin a min an rak langhter i 1977 ah hin mi theih in an rak langhter.\nSouth Korea pial sual prophet nu Shin Ok-jung cu thong kum6 an thlak!\nIQ vs EQ ? A peh~\nSightseeing caah helicopter an hmannak Vietnam ram i Ha Long Bay.


Kawlram aalaan (flag ) thlen an i tim than hoi lai… – LAI NEWS\nKawlram aalaan (flag ) thlen an i tim than hoi lai…\nPhunghrampi thlenremtu committee nih party kip hlutdaw ah phunghram pi thlenduh mi capr an rak chuahpi cio mi ah kawlram aalaan (flag) muisam thlennak kong biatung , party pali nih an rak chuahpi mi tiah anti.\nAalaan thlen dingin biatung a chuahpi tu party hna cu NLD Party, Shan Party,Zomi Party le NUD Party an si hna .kum 2008 phunghrampi ah a tel ningin ,atu kan hman lio mi aalaan cu thlen dingin hi Party pali nih biatung an chuah pi mi asi.\nNLD Party le Shan Party nih an thlen duhning alaan cu arfi pawl le a zong (color)ah aihrei zong, ahring zong le asen zong pawl telh in ahram an suai i Zomi Party le NUD Party nih an chuahpi mi cu kawlram hmepung(map) le aihre.ahring,asen zong pawl telh loin a dang a zong an chuah pi ve.\nNLD Party nih an chuahpi mi alaan flag cu arfi angan pi pakhat kha arfi ahme mi tete lung 14 nih an kulh i a zong ah a pia(blue) le asen(red) an hman. Fiangfawi nak ah cun , kum2010 hlan ,hlanlio rak hman mi alaan flag he an i lo pah.”aalaan flag muisem a sullam cu lungfiang a fawi te ko arfi pa 14 cu Phyine(state)7 le thiang (division 7) kha a aiawh mi a si ko.ahlan zalon nak kan rak hmuhkaa lio ah rak hman mi kha a si ko “ tiah NLD Party chungin biachimnak nawl ngei ve tu monywo aung tuu nih a chim.\nHi kan thlennak hi a tu kan hmanmi alaan flag kha a tha lo kan tinak si lo in , ralkap nih mipi duhnak lak ta loin an hmah nawl in kan rak thlen mi a si caah kan duh lo i a si ko tiah Party pawl nih anti.\nZei tindah kan thlen lai,\nA tu kan hmanlio mi phunghrampi thlenremhnak cu a ra lai ding July 23 ni hrawngin iruah a si cang lai ,a tubantuk in ramkhel Party kip nih remhding an rak chuahpi mi capar pawl ah cheihphai ve ding a si .\nAsi natein, aalaan he phunghrampi hi an thlen khawh tak le tak lo cu a ho hmanh nih chimchung awk a tha rih lo.\nYangon YBS bus cawknak leiba a dih, a thar cawk chap an timh\nYangon khuachung i a vakvai sawh sawh mi uico pawl thianh dih an timh cang


President Donald Trump nih kum khat tlin hlan chuahmi sii cu ichunh ngam a si lai lo, – Hakha Cherry\nPresident Donald Trump nih kum khat tlin hlan chuahmi sii cu ichunh ngam a si lai lo,\nRuch Chuk Cho .Joe Biden le a nupi, Jill Biden tuchun ah Pfizer nih an serchuah mi, Covid-19 khamhnak sii vaccine cu tuchun ah an i chun i, LIVE in an thlah hna.\nPresident Donald Trump nih kum khat tlin hlan chuahmi sii cu ichunh ngam a si lai lo, a safe lai lo, kan him lai lo tiah Democrats hruaitu cheukhat pawl nih media ah President Donald Trump cu a phunphun in an rak soisel. President Trump nih kum khat tlin hlan ah vaccine cu a chuahter taktak hna.\nUK, le Bahrain nih PFizer serhchuah mi si cu approve an tuah nain FDA nih approve an tuah duh zau lo caah President Trump nih FDA commissioner Dr Stephen Hahn cu approve na tuah lo ahcun na rian in na chuah hau lai” tiah warning a pek hmu ceo ah FDA nih approve an tuah.\nPresident Donald Trump chan chuahmi Covid 19 khamhnak sii chunh a duh lomi le a ttih bikmi Pi chur Nancy Pelosi nih hawi hlan bik ah a van i chun, a changtu ah Joe Biden le an nu nih an i chun ve. An lungthli tein cun an ningzak pah theo lai.\nPresident Donald Trump nih Election hlan ah Coronavirus relief bill 1.4 trillion tiang pek dingah Republcian pawl he lungtlinnak an ngei i democrats pawl cu deal an tuah hna nain Nancy Pelosi nih a rak duh naisai lo. Asinain election a dih hnu tu ahcun $900 billion te cu fawi tuk in a pom fawn.\nNews media pawl nih mah kong cu an hal i, Pelosi nih a chim duh naisai lo, a theihter duh lo, a leh hrimhrim a let duh hna lo. A fiangmi cu Democrats pawl nih Coronavirus cu President Trump le Republican party dohnak hriamnam caah an rak hman timi hi a dik bakmi a si tiah ka ruah.Credit-Salai Lairamthang\nSONG OF THE YEAR SINGER Lawnhpinak 2020, Song of the year ah hlasatu Mercy kan in lawmhpi tuk.\nA luacia zarh thum chung cu COVID-19 in ka zaw ve. Tlangval te tiah ka cei ngai ve. Ka taksa a lin.


Madame Vijaya Lakshmi Nehru Pandit Was The Sister Of Jawaharlal Nehru And Indian Diplomat And Politician. Her Husband History - Item # VAREVCHISL038EC751 - Posterazzi\nMadame Vijaya Lakshmi Nehru Pandit Was The Sister Of Jawaharlal Nehru And Indian Diplomat And Politician. Her Husband\nPrime Minister Pandit Jawaharlal Nehru History - Item # VAREVCCSUA000CS854\nJawaharlal Nehru History - Item # VAREVCCSUB002CS217\nJawaharlal Nehru History - Item # VAREVCCSUB002CS218\nJawaharlal Nehru History - Item # VAREVCCSUB002CS222\nPineapple I Poster Print by PI Studio (12 x 18) - Item # PDXPU146ALARGE\nCover art to the book "The Day of the Drag Race" by Philip Harkins Poster Print by unknown - Item # VARBLL0587462892\nTwo cats sit beneath a red windmill. Poster Print by Edward Penfield - Item # VARBLL0587413220\nMademoiselle Isabelle Lemonnier (1857 “1926) Poster Print by Ã‰douard Manet (French Paris 1832 “1883 Paris) (18 x 24) - Item # MET436958


Nihin zinglei ah ralhrang pawl CDF- Kanpalet nih an kah than hna\nKahdohnak Kong Thawngthanhnak. Nihin December 9, zinglei suimilam 9:00 hrawngah Saw peng le Kanpalat peng, Pawngchawng(ပေါင်ချောင်း) leiah rallam a sialtu ralhrang phu hna le CDF- Kanpalat kar Pakun(ပါကွန်း) khuapawng ah kahdohnak a chuak. Kaphnihkar kahdohnak cu suimilam 3 hrawngtiang an rau i ralhrang phu lei in minung 7 an thi, minung 6 nih hliamhma an tuar.\nRalhrang phu hna nih hriamhme le hriamngan hmangin thazaang tamtuk an hman caah CDF-Kanpalat lei hliamtuar um lo in hnu an tolh than.A tu ah thazaang chap in a ummi ralhrang phu hna cu Kanpalat khua economic bank le pengkulh fimcawnnak zung ah umhmun an khuar tiah CDF-Kanpalat nih cathanh an chuah.Credit:The Chin Post\nThawngpang dang……Sagaing ramthen, Salinkyi Peng, Dungtaw khuami minung 11 cu December 7 zing suimilaam 8:00 hrawng ah ralhraang pawl nih an hnulei kuttem bu in, mei khangh in an thah hna tiah tualchung mi nih Yangon Khit Thit Media ah an chim.\nKhuami 11 an tlaih hna, an hnulei ah an kut an tem hna i an nun bu in mei in an khangh hna. Dungtaw khua mi an si lai zumh a um bik. Khua in an chuak i Layngyin taung ah umhmun an khuar. Khuami an zaam dih cang” tiah tualchung mi pakhat nih Yangon Khit Thit Media ah a chim. Salinkyi peng i khuami pakhat zong nih, ralhraang pawl nih khuami minung 11 an nun bu in an hnulei kut tem he mei in an khangh hna i an aihram thawng ka theih nain ka bawm kho hna lo tiah Yangon Khit Thit Media ah chim.Credit;The Hakha Post\nCBCUSA cungah lunglawmhnak →\n← Pale pengah PDF nih palek pakhat anung i an tleih


‘Ngeihkhat Tthitumhnak Ah Kalpitu Ngei Lomi Nih Ka Sawm Dih U’ Nu Pakhat Nih A Ti, A Bia A Laar! - Ramleng Chinmi\nHomeThawngpang‘Ngeihkhat Tthitumhnak Ah Kalpitu Ngei Lomi Nih Ka Sawm Dih U’ Nu Pakhat Nih A Ti, A Bia A Laar!\nWashington ___ Sara Cunningham, kum 55, nih a fapa ngakchia bik Parker Cunningham cu ngeihkhat pa dang a duhmi (gay) a si kha a theih tikah a cohlaang kho bak lo. A umnak kawhhran ah kum tampi thla an rak cammi cu ngeihkhat i duhnak tlaunak caah a si. A zumhnak le a fapa karlak ah duhthimnak a ngei. A fapa ai thim. A fapa ai thimning hmanh a sullam ai dang ngai te, biatakte in ngeihkhat tthitumhnak a dirpi lehlam, kum tampi a rak dohmi cu a dirkamh.\nNgeihkhat tthitumhnak pakhat a um i, an nulepa an ra duh lo. Cu thawngpang cu Cunningham nih a theih tikah LGBT tthitumhnak ah a kal duh lomi nulepa aiawhtu ka si lai, a duhmi paoh nih ka chim ulaw nan nulepa aiawh in ka ra lai, kan telpi hna lai tiah a facebook ah a ttial.\nNovember, 2018 ah khan a voikhatnak ngeihkhat tthitumh lawmhnak ahcun a kal, atu tiangah 2019 chung ngeihkhat tthitumhnak lawmhnak caah tel dingin sawmtu hi pathum a ngei cang. A zumhnak a kaltaak hi kumli a si cang nain Christian ka si cu aa ti peng ko.\n“Hi bantuk in ca ka ttialmi kha ka awlokchon lungsivangh aipuang buin ka tuahmi a si. Asinain, ka rak ttial kha atu ahcun a ttha ko ka ti. Nulepa dang tampi nih kan in dirpi ko timi bia zong tampi ka theih,” Cunningham nih a ti. Cunningham ca hmuh hnuah ai tthen cangmi i tthitumh tthan an i tim. Mi laar cheukhat nih an dirpi chap bei.\nNote: Miraang ram cu lohtlau bak an si. Hi nu hna hi biatakte in ngeitkhat tthitumhnak ralchanh in a cawlcang i, an ram nun in a tlau naklai thla faakpi in a cammi a si nain a donghnak ahcun a dirpi biktu pakhat ah ai chuah tthiam. Chin ram ah hin atu tiang ahcun ngeihkhat tthitumhnak a um ka thei rih lo. Asinain, ngeihkhat aa uarmi cu an tam lo nain, an um ziar ko, keimah hmanh nih kop li ka theih hna. Atu ahcun an hmai an i hup rih, an i thup. An hung holh ngam caan a um te sual lai ka phaang. Dirpitu zong atu tiang ahcun kan um rih lo. Dirpitu an tam hnuah an hung chuak lai i, “ee, ngeihkhat aa duhmi maw an si!!” tiin kan lau te hnga maw thinphaang awk a um ngai; atu chan kan vawlei minung nuncan ziaza kalning hi chim khawh bak kan si lo….


Nupi le Hi Nan Rak Biapi Tuk – Zion Tlang Media\nNupi le Hi Nan Rak Biapi Tuk\nSeptember 5, 2019 admin Duhdawtnak\nNupi le hi nan biapi tuk zeicahtiah cun innchungkhar dawh tertu zong nan si,nuamhter khotu zong nan si.buaiter khotu zong nan si, Athio khotu thekdarh khotu zong nan si cucaah, nu va/pasal a ngei cangmi fa ngeicang mi hna nih kan theih a hau i kan biapit ning kan i fian a hau.Micheu khat nih cun nan theih cangmi a si ko lai, nu nihhin dawt hi nan duh cu dawt le zitmuai hi nan duh mah bantuk cun,\nNan pasal/va le nih an in dawt tik hna le an in zitmuai tik hnaah kan pa nih a ka dawt hi ta tiin pasal/va le upat chinchin dingmi kha upat ti loin pasal/va le cungkai/thut/puar a timmi kan tam, i hnoh nak ah kan hman mah hi a tha lo hnoh ding cu a si ve ko nain a cin le tawk thiam ah a tha hnoh caan hna theih ah a tha.\nNupi le cheu khat Pathian thei deuhmi lungfim deuh le mipi sapi deuh nih cun aw kan pa hi a ka dawttuk hi teh tiin pasal/va le upat chin2 nak, nawlngeihnak caah an hman nupi fim cu a pasal/va nih a dawh deut2 tik ah a upat deuhdeuh a nawl a ngeih deuhdeuh ti a si.\nNu a fim nihcun mah pasal le tlangval tihzah upatnak caan a theih i an ngalh.Nupi fim nih va nawlngaihnak caan a theih, hawi hmai ah a va cu ningzak in a chia ballo.\nPrevious Post:Kannun I Kan Theih Ding Tete\nNext Post:Hurricanes le Cyclones Ralpi Atho Cuahmah


Dr Sasa Cu Chikhat A Hmai A Chia Ne A Lung Zor Sual Hnga Maw – Onlinenungak\nTutan Dr.Sasa Cu UN Ah ai chuah sual deuh ko rua e!A tu lio Kawlram buainak kong he pehtlai in CHRO Director Salai Bawi Mang Lian cu CBN media nih Onlien Biaruahnak an neihpi. Salai Bawi Lian Mang nih tampi a chim mi chungin Dr.Sasa konghe pehtlai in a chim mi te khi ka vun tar langh mi a si.zeicatiah cun Dr.Sasa le UN karlak ah zeitin set in Dah a dirhmun a si ti hi Mipi nih kan i fian awk a si tiah ka ruah.Dr.Sasa zong nih a mah Fb ah a tarlangh mi cu a tu lio kawlram buaibainak kongah mipi nih nan hmuh theih mi hna cu kei mah Inbox ah a deltail tein rak ka kua ulaw UN ah ka chim lai tiah a chim.asinain UN ah cun Dr Sasa hmuh awk a um lo zeiruangah dah a si?vun zoh usih.\nTutan ah Dr.Sasa cu UN Palai ah thim a sinak hi tawlrel tu hna le Ram mipi hna he fian rial tein i ceih hmai hnu ah thim mi a si lo.thil khuaruahhar ngai cu a si.kei mah pumpak in UN cawlcangh ning a kherhlai lengmang mi ka si caah kei mah pumpak hrimhrim in kai lawm tuk.Dr.Sasa rian kongah NLD cozah sangbik kan pa le cheukhat nih rak dirkamh ti zong ah an kan fial i kan ti khawh tawk ah cun kan dirkamh lai,kan mah Chin miphun bak te a si fawn.a mah belte zeitindah kan t’ampi khawh lai ti mi bel ka thei lo.a mah Dr.Sasa tu hna nih a rak ka pehtlaih ah cun ka ti khawh tawk ka bawmh lai tiah ka leh hna.\nAsinain thil biapi ngai mi cu a cozah zong si t’unglo in UN ah va luh khawh ti mi hi thil mak a si.cun UN ah bia va chim khawh nak ding ah cun Cozah pakhat nih “Credit tantion” kha pek hnu lawngah bia chim khawh a si.cu hmanh ah a cozah kha UN nih a theihpi mi a si hau,a cozah min lawng in UN ah biachim khawh a si.Cucaah cun a petu CRPH kha a cozah an si lo caah UN ah biachim khawh nak lam a tlawm te.Mah cucu CRPH le a mah Dr.Sasa nih hin an lung a fiang rua lo tiah ka ruah.\nDr.Sasa zong nih CRPH nih Palai ah an thim mi cu UN zong nih Dotla ah an ka cohlan lai tiah ai ruah men lai.cucu a ngahlo mi a si.Dr.Sasa cu kan mah Mipi nih kan pawm ning le ka uar ning ka bochan ning bantuk in UN ah cun a ngah lo mi a si.Dr.Sing Win nih NCDUB ti mi an rak dirh.cucu Norway le Sweden ram le zei maw zat nih an cohlan mi a rak si.mah cu a si na in Dr.Sing Win ah UN Meeting nak ah cun kan rak kal na in inn chungah luh an kan senh lo.rampi zei maw zat nih an theihpi mi Cozah tiah kan i chim zongah an duh loh.\nCucaah UN nih zeitindah process a kalter ti mi hi kan i fian a herh.a ruang cu Dr.Sasa cu mipi nih kan hnabeisei cio mi le kan i hngatchan tuk cio mi a si tik ah thil sining taktak kha kan i fian lo a si ah cun Force Hope ah a cang kho.Cucaah Dr.Sasa nih UN inn chungah zalong tein bia a chim khawh nak ding a lam cu a har ngaingai rih.cu nak cun CRPH le a tu a thu lio mi Kyaw Moe Twin tu khi Union of Burma kan Palai ah rak cohlang rih ko uh tiah Ca chuah hna sehlaw a t’ha deuh lai.Dr.Sasa caah cun thil har ngai a si rih tiah a chim. Note: Mah hi capar hi CBN media nih Salai Bawi Lian Mang bia an hal mi video chungin a biapi deuh tiah vun ruah mi lak mi a si.


Friday, Sep 30th\tLast update01:04:15 PM GMT\nKum 2013 CYO Paih Buancotu Val Rung Lian He Itonnak\tWednesday, 24 July 2013 02:38\tBy/ Salai Tha Hei\tGCN: Na khua, na chungkhar kong le na sianginn kainak kong na kan chim kho hnga maw?\nRL: Ka khua hi Chuncung a si. Chuncung ah a chuak. Ka ngakchiat tein Chuncung khua ah ka um ii, kum 12 ka si tiang kha Chuncung ah ka um. Ka pa min hi Pu Si Hmung a si i, ka nu min hi Pi Tum Zing a si. Unau chuak 4 kan si. Kei hi a hniangbik chang ka si. Farle 2 ka ngeih hna.\nHight School hi tu kum bak in ka dih. Tascosa Hight School, Amarillo, Texas in a si.\nGCN: Tukum CYO Conference paih zuamnak ah bualco a si tiah kan itheih. Ahlan ah tah na rak ipai in bual na rak co bal cang maw?\nRL: Paih hi cu ka ngakchiat tein ka pai lo ti awk a si. Asinain tukum avoi 65nk Chin National Day ah khan Amarillo ah avoikhatnak kaa pai ti awk a si. Mah ahcun bual ka co. Cun! tutan CYO ka paih hi avoi 2nk a si.\nGCN: Paih hi na huam phun hrimhrim maw a si? asiloah fialchom in dah na paih?\nRL: Aw! Kei hi Aa-ka-sa lei poh hi cu fial ka hau lo. Ka lung nih a duhtukmi a si caah keimah te ka lung pek duh in aa pe vemi ka si ko.\nGCN: A tubantuk zaangleknak phun ah hin paih lawng siloin adang na huammi zeidah a si?\nGCN: Kei hi Bawlung chuih ka zuam.\nGCN: Tutan nan ipaihnak kong he pehtlai in zeitindah paih nan chuah ningcang a si?\nRL: Kan chuahning cu State pakhat ah minung 2 in thim kan si. Cun! mee kan zuh i thunabia ah number pakhat le number pakhat kan itong. Number pahnih le pahnih kan itong. A sungmi chuah colh, a awngmi kai ti a si.\nGCN: Aa paimi na hmuhmi hna lakah ahodah na uar bik?\nRL: Mahti ka uar bikmi cu Kap Tawng ka ti ko lai. Kap Tawng hi ka uar bik.\nGCN: Kan Laipaih hi cawn hrimhrim a herh ko nati maw? asiloah aherh lem lo na hei ti dah?\nRL: Keimah ka ruahning ahcun paih cawn hi a herh bak ko. Zeicahtiah cun Experience tampi kan ngeih a hau. Kan cawn deuh ahcun kan thiam deuh ve lai ii, kanmah zong kan iralring kho deuh ve lai.\nGCN: Tutan paih na thawh ah hin eidin kongah na summi le na ei piak deuhmi tibantuk a um maw?\nRL: Kei cu zeihmanh hrialmi ka ngei hlei lo. Keimah normal te bak ka si ko.\nGCN: Paih kongah na chungkhar nih tha an in pe maw?\nRL: Ka nu nih cun paih hi a duhtuk lo, ipai hlah a ka ti lengmang ta! Ka pa balte nih cun nano rih ko, ipai ve ko a ka ti. Tha zong a ka pek ngai. A zulh zong a ka zulh tutan CYO ah!..\nGCN: Pakhatnak laksawng na hmuhmi nih hmailei na nunnak caah zeibantuk tha thawhnak dah an pek?\nRL: Mah laksawng ka hmuhmi hi kei zong kaa lawmtuk ve. Zeicahtiah cun mah nih khin zuam duhnak lungthin tampi a ka pek. Hmailei ah mahnak thawng chinchin dingin keimah zong kaa zuam ve lai. Mipi hmai zongah chuah than ka duh rih.\nGCN: Hmailei ah paih a duh ngaimi na hawile mino caah biacah na duhmi zeidah a si?\nRL: Biacah ding hi cu zei ka ngei lem lo.\nGCN: Laimi nih paih hi kokek in kan i ngeihmi zaangleknak phunkhat a si caah mino nih kan thiam le kan cawn aherh ko tibantuk forhfialnak ngeih na duhmi a um maw?\nSi! Ka duh ngai mah kha! Laimi tamdeuh nih paih khi kan uar pah dih ko ka ti lai cu! Cun! Laimi kan cikor zong in khin a si kan ti hnga maw? A chimdaan ka thiam ve lo. Zei kan ti lai! Mahti mipi hmai kan ipaih a si ahcun kan naule tete zong an lung a tho lai. cun! mah bantuk paih Aa-ka-sa tuah zong an lung nih a duh lai. Cucaah kan Lai mino nih kan Laipaih hi kan cawn le kan thiam aherh ko tiah forhfialnak ngeih ka duh hna.\nGCN: CYO nih kum 2 dan ah an tuahmi, Conference nih hin mino hna caah zeibantuk thatnakdah a chuahpi tiah na ruah?\nRL: Mahti vun phit awk ahcun a harbak nain keimah ka hmuhning ahcun atha tuk, mah an tuahmi hi! pakhat le pakhat itheihnak hna a kan pek. A thunabia ah state dang kan hawile hna he Online in cun kan ithei ko hna cu mu! Asinain CYO ah an rak ra cio, kanmah zong kan rak ra kho ve hna. Mah tikah muihmuh in kan itong kho hna i atha tukmi a si. Tuah khawh lengmang zong rak kan zuampiak ko hna seh tiah chim ka duh.\nGCN: Biaruahnak caan na kan pek caah kan ilawm.\nRL: Kei zong ka lawmtuk ve.\n3567\tKawl Ralkap Lutlai le The Washington Post Biaruahnak 6768\tMiss Chin National Day, Dallas,TX He Chikkhat\n18509\tLai Lenhloi Thar Tialtu Si Bawi Mang Lian He Biaruahnak\n9205\t‘Chin Gospel Singer’ Mimi He I Tonnak\n12547\tLai Software Engineer Pakhat He Biaruahnak\n13985\tInterview Highlight\nRev. Gordon Za Thio le Muko Editor Joel Ling itonnak Rel Chap Ding »\tWe have 2421 guests online\tLaica Kong


Trump Nih Joker Le Rang Ai Chiah Rihmi Le Apehpar – The Cherry Par\nTrump Nih Joker Le Rang Ai Chiah Rihmi Le Apehpar\nDoll cuh balmi nih zawkor (Joker) le Rang cu theih ngai asi. Zei a rak chuah zong ah zawkor nih a tei, si lo le Rang nih a tei. A (Akah) zong, K zong Rang 1 nih a tei. Nain zawkor cu 1 lawng si tawn i Rang zong hi tampi ngeih awk tha tawn lo tik ah, sungh ah cun sungh asi ko, Doll 1 hrawnghrang cu hmuh phawt i sungh si ko ne. Trump nih zawkor ah ai hmanmi cu elekson a dik lo, vote nan fir tiin taza cuai asi. Apoinak cu a pelte zong a tei ikpak lo. Vote firnak zong an ruahdamh a rak si ai. Zei fir le lih chimtlak nihin tiang ah an hmu lo. A lei ttang an um ti lo ti a lang. A dik lomi hmanh rak um seh law, cucu remhthan le doh ding ah thazang a nei ti lo, taza a cuai deuh deuh, a mual pho deuh deuh, Biden a tei deuh deuh tiin asi lehlam ding khi asi cang. A Zawkor pi cu cabuai ah thlak! tiah thang nawn in a tengh nain, a comi cu doll si lo in, thathnem lo asi pin ah pamchin a tong lehlam.\n← Malaysia accident a tongmi Cung Bawi Bik caah CYO le CRO nih RM 4,125 bawmhnak kan pek\nTrump nih zahan Georgia ah lawmhbia le zapi sinah a bia chimmi a ropui kho tuk →


TY - BOOK AN - IEB0000132361 AU - Phra Mēthīthammāphō̜n TI - Khunnatham samrap nakbō̜rihān : T2 - panyā, khayan, sư̄sat, manutsayasamphan / T3 - Phra Mēthīthammāphō̜n (Prayūn Thammačhittō), Sathīanphong Wannapok ET - Phim khrang thī 3 CY - [Nonthaburi] : PB - Witthayālai Khārātchakān Phonlarư̄an, Sathāban Phatthanā Khārātchakān Phonlarư̄an, Samnakngān Kō̜. Phō̜., PY -  N1 - Size: 79 p. ; 22 cm. AU - Sathīanphong Wannapok AU - Witthayālai Khārātchakān Phonlarư̄an (Thailand) ER -


BREAKING NEWS: Trump Thazaang Pe Dingin Minung Tam Tak Tak Washington, D.C ah an i Tong Cang. – Kawltu Team\nBREAKING NEWS: Trump Thazaang Pe Dingin Minung Tam Tak Tak Washington, D.C ah an i Tong Cang.\nVideo a tanglei bik ah aum lai. Live video bak a si lai. Tutan US ithimnak ah Republican pawl cu an lung a tling lo ngai ngai. Atu bak ah Live in Washington DC ah Trump thazaang pe dingin minung tam tak tak an chuak. Trump nih a sungh tiah an phuanmi hi a dik lo tiah an ti i, duhlonak an langhter pah in biachimnak an ngei cuahmah. Trump nih hin tuni tiang Biden hi President ah a cohlan lo caah buainak fak tak tak a phan. Biden hi hmaikum 2020 Jan 20 hlan cu Presiden tak tak a si rih lo.\nTutan US ithimnak ah Trump hi vote diklo hmangin Democrats pawl nih teinak hram hram in an lak tihi dirpi a si. Cucaah tuni ah Trump thazaang petu pawl cu Washington DC ah an chuak i Trump hi thazaang biatak tein an pek. Tu tiang Vote an rel ning le a donghnak phichuak dingah Joe Biden cu Georgia zong ah teinak a hmuh than lai ti a si i North Carolina belte ah Trump nih a tei lai ti a si. Biden nih Georgia a tei ahcun 16 Electoral vote a hmuh lai i a dihlak ah 306 a hmuh cang lai. Trump nih North Carolina ah teinak a hmuh lai i 232 a hmuh ve lai.Biden nih Georgia ah teinaka hmuh lai ti hi 100 ah 100 zumh a si cang.\nGeorgia hi kum sau tak tak Republican pawl tamnak le fehte i an rak um tawnnak State a si. Tutan Biden nih Georgia State i teinak a hmuh ding hi Bill Clinton nih 1992 i a teinak a hmuh hnu in Democratic Nominee hrimhrim nih an hmu rih lo. News le network pawl nih aa fiang cang tiah an ti mi hi a fiang ngai theu tawn. Asinain Trump belte lungdonh aa tim lo i biatak tein cawlcangh aa tim peng. Asinain Arizona i vote relthanmi a cheu deng ah Vote dik lo i thlakmi a um lo tiah an chim cang. Arizona ahcun Trump sihni hna zong tazacuai an i ngol cang. Cun Michigan zong ah Trump case hi hlonhpiak a si. Tehte um lo tiah phuanpiak an si. Trump caah ngaichia ngai cu a si. Asinain a donghnak tak tak cu a phan kho rih lo. A phan thluamah cang.Trump nih hi kong ah hi ti hin a chimve. ‘Georgia Secretary of State rian a tuantu nih ballot a check tu pawl cu minthut deu le a dik maw dik lo a zohter lo. Ziah? Hi thil vialte hi a dik lo (unfair) tak tak. Zapi nih hi State ah teinak kan hmuh ko ti hi zapi theih a si tiah a langhter. Trump a lung a tling bak lo. Biden hi a lawmhpi kho bak lo.\nMinung Tam Tak Tak Trump Thazaang Pe Dingin Washington, D.C ah an i Tong Cang. Link hi click law video a um lai.\n(Mah capar hi van rel chap) Trump caah thawngpang chia ngaingai khi asi. Theih zong a nuam lo ngai la. Vawlei pumpuluk Media ngan bik pawl le zumh bik pawl simi BBC bak nih mah ti hin a van langhter cang. US Election Official hna nih kum 2020 White House vote cu kum dang vialte nak in a him(Secure) deuh tiah Trump nih voter fraud kong a chim tawn mi cu zei bantuk Voter Fraud hmanh an um lo tiah an hlawt (Reject) piak.\nMah ti hin US Election Official committee nih an phuan, “Vote thlau(Lost) maw Vote delete maw maw vote thlen ti phun zong zei bantuk fianternak(Evidence) hmanh a um lo” tiah an chim. Cu lawng siloin Mr.Trump nih 2.7 million vote bak an delete piak tiah a chim mi cu proof nak zei hmanh um lo mi a si tiah an chim rih. Source : BBC\n(Mah capar hi van rel chap) A luancia US president a rak ttuan balmi Barak Obama nih Trump le Biden buaibai nak kongah a lungtling lonak a vun langh ter ve cang. Kan theih bantuk in US 2020 election ah buaibainak a vun linsa ngaingai. A bik in Biden nih Trump cu diklo mee in atei ti in thawng a vun thang. Cu cu mipi nih an thanhmi siloin Trump le aparty nih mipi sin an thanhmi a rak si.\nA sinain Biden nih Trump mee afri piak timi kong he pehtlai in pakhat hmanh tateh a chuahpi kho rihlo. Cu caah Obama nih hi tihin a vun langh ter. Ti bantuk thil buaibainak a can zong hi zei ruang hmanh ah a si lo Trump nih a sunghmi a cohlan khawhlo ruangte asiko. Mee diklo le fir kong zongah a si lo. Cun mee diklo in teinak an co a ti ttung ii tateh pakhat hmanh zong a chuahpi kahwh fawnlo.\nHihi thinkhenh ngaingai cang cu lawng si rihloin bantuk a kalpi nak nih hin Democrat party cozah pawl zong diklo le fello ah akan chiah dih. A bik in hmailei kar ahlang laimi Democratparty pawl caah ttihnung ral a ser pakhat zong asi fawn. A sungh a cohlan khawhlo ruang ii a tutiang abuaibai rih hicu apoi ngaingai tiah Obama nih cun a chim. Trump a sungh a dirpi duhlo mi hi an rak um tuk tilo a ruang cu atutiang tateh ttha angeihlo ruangah a si bikko. Vawleicungmifim thiam deuh pohpoh nih Biden lei ah mer in lawmhpi nak tuah dawh an lo cang. Source:BBCB\nRelchap: Trump thazaang petu hna cu an um sawh sawh kho ti lo. Meithal voikhat kah ah tampi dong lo i khah khawhmi meithal phun in vote thlaknak hmunhma bak ah an um cang. Trump thazaang petu hna hi Vote thlaknak hmun Election center Phoenix, Arizona ah lungtlinlonak an langhter. Lungtlinlonak an langhter pah hin meithal hi an i put pah. US phunghrampi nih meithal neih hi cu a sianmi a si.\nAsinain a herh lo ah minung kah belte cu thongthlak a si ve.Make America Great Again timi lukhuh le meithal he bak an um. Tutan Biden le Democratic Party pawl cawlcanghnak ah an lung a tling lo ngai ngai. An lung a fak cio. Meithal kahnak ngai ngai cu a chuak rih lem lo. Tutan US ithimnak hi cu a buai ngai ngai. Zeitik caan paoh ah buainak nganpi zong a chuak kho ding dirhmun ah a dir.\nMedia nih Biden teinak a hmuh cang tiah a thanh cuahmah lio ah Trump cu lungdong loin hmailei a phanh cuahmah cang. Trump nih hin Election i Biden he an i cuhnak hmunhma biapi tak takmi le Vote dik lo thlaknak hmun hna hin taza a cuai cuahmah lio a si. Zeidik a lawh te hnga.Cun Trump zong nih tunai te khan thawngpang tha tak tak a van kan thanh than cang. Lungrethei in Trump a tanhtu hna kan um lio ah hibantuk in Trump nih thawng a van thanh cu a sunglawi kho tak tak.\nTrump nih tu nai te khan ‘ We Will Win” tiah a tial ko. A sullam cu ‘ Kan Tei Lai’ tinak a si. A chim duhmi cu US President ka si than lai a ti duhnak khi a si. Tulio hi Trump le Biden karlak ah aho deuh dah US President tuan lai ti lawng bawh cio a si. Media kip nih Biden cu US President ah an phuan cang. Hi lawng siloin ram dang dang hruaitu hna zong nih lawmhpinak ca Biden hi an kuat cang.\nTrump nih Biden hi vote diklo ruangah US President ah ka cohlang kho lo tiah a chim i Dik tein vote hi rel a si nak lai biatak tein a cawlcangh lio pi a si. Court fa deuh in nganpi tiang biatak te i rianttuan dingin aa zuam lio a si. A chim thanmi cu ‘ Kan thil tuahmi ah tampi thanchonak kan hmuh.Hmaizarh lei ah aphi (result) a rak lang te lai. Make America Great Again tibak a langhter.\n← Rak I Cawk Cio Uh. Man Fawi Tete In Nilen Nih A Zuar Cuahmah Lio Te Siko Hi.\nBiden nih Trump cu Fak TakTak in Ralrin a Pek Cang Ko. →


Assam ah Kum 9 mi Hngakchianu cu An Sual hnuah An Thah – Buanchukcho\nAssam ah Kum 9 mi Hngakchianu cu An Sual hnuah An Thah\nJune 20, 2021 admin THAWNGPANG 0\nAssam ah Kum 9 mi Hngakchianu cu An Sual hnuah An Thah India, Assam state Morigaon district chungah a um mi Laharighat ah hngakchia kum 9 nu pakhat cu dum ah thi in char a si. Hngakchianu Sumi Ansari hi tuzingah a tlau ti an theih hnuah palek sin ah thawngthanh a si.\nA ruak hi an khuapawng dum ah an va hmuh i a hngawng ah puan bah mi le a um tu ning an zoh tikah an tlaihhrem hnuah thah a si tiah an chim. Mah kong he pehtlaihin Palek nih a herhmi zohfiahnak kan tuah hnu lawng biafiang kan theih lai tiin an chim. The Chin Post\nThawngpang Tha Relchap Canada ram nih Tu Kum chungah Ralzam 45,000 a Lak Lai.Canada nih a hlan an lak tawn nak a lethnih tam in tukum 2021 ah ralzam kan lak lai tiah Canadian Immigration Minister Marco Mendicino nih June 18 ah a chim.\nMarco Mendicino nih June 20 Refugee Day hlan cacawn ninga ni ah “Vulei cung ralzam an tam tuk cang, Canada cozah nih ralzam hna zawnruahnak he 2021 ah a lethnih nak tam kan lak lai. Canada ramchungah a um cang mi dornak a halmi si hna seh, ramdang ah a um mi ralzam chungkhar si hna seh kan lak hna lai” a ti.\nCanada nih tuan deuh ah ralzam 23,500 ka lak lai a rak ti cang hnuah a tu cu ralzam 45,000 ka la lai a ti cang. Canada cozah nih ralzam hna laknak le ralzam hna hmunhma thialnak caah budget C$ 3 million ($2.4 million) kan hman lai tiah Mendicino nih a chim.2020 kum chung ah Canada nih ralzam a lak mi hi vulei cung ah a um mi ralzam cheu hnih ah cheukhat deng a si caah UNHCR nih Canada cozah cu “muinak hmunah a ceu mi meifang a si” tiin a fak.\nShan ram Kutkhai peng Lwekan khua pawngah TNLA + MNDAA le ralhrangbu hna i kahnak ah ralhrangbu 3 an thi, hriamnam cheukhat an lak piak\nBreaking News : A Poi Kho Taktak PDF Pasal Tha Panga Ralhrang Nih An Tlaih Hna Pin Ah Pahnih An Thah Hna


Khuate bawmhnak pek hram kan thawk cang – Zion Tlang Media\nKhuate bawmhnak pek hram kan thawk cang\nJuly 8, 2020 admin Chin\nMiharsa bawmhnak cu ka naule nih tuni an pek thawk cang hna. Hniarlawn, Naabual, Phai, Hranhring, Hairawn le Tiphul (dihlak khua 6) hi tuni an kal khawhnak khua an si. Ks.20,000 cio chungkhar 18 kan pek hna i Ks.360,000 a dih. Fur lio a si caah khuate kal hi a har pah, khuate vialte kal dih cu thla khat deng kan rau te lai. Tutan bawmhnak kan pek hi politics he aa pehtlaih bak lo, NLD caah campaign tuah piak zong a si hrimhrim lo. Harsa deuhmi zawnruahnak lungthin thiang in bawmhmi a si. A ka dohtu cheukhat nih phundang deuh in nan mermi ka hmuh ah khin ka lungtha lo ngaingai. Kai ralring ve caah khuate ka kaltermi hna hi ka naule lakah Chin party a tanhmi pahnih an si. An kalnak ah party le politics kong pakhat hmanh chimrel lo ding bia ka cah hna.\nMizzima Editor Chan Min Tun Le Kawl Catial Thiam U Kyaw Win Interview 5 July 2020 Kawl ram 2008 phunghram kongah U Ko Ni, 1947 Pinlung (Panglong) Hnatlaknak le Rem Dainak kongah Dr. Lian Hmung Sakhong. Cun, 5 July 2020 ah Kawl catial thiam U Kyaw Win nih Kawl thawngzamh Mizzima sin bia a chimmi hi, Kawl ram pumpaluk rem daihnak ca le Tlangcungmi vialte hna nih kum 70 renglo nunnak thisen pekin an aupi mi le duh mi Federal Mahte khuakhan lairelnak kong he pehtlaiin a chimmi hi hlawtawk a um lo tiah ka hmuh caah kaa fian ningin tlawmpal ka rak langhter. Holh leh tikah phunthum in an then. Pakhatnak, Biafang pakhat hnu pakhat Word to word. Pahnihnak, Catlang pakhat hnu pakhat Sentence by sentence le Pathumnak, Sullam fainter Sense to sense tiin. U Kyaw Win nih nih Mizzima Editor sin i bialehnak a tuahmi cu atang lei bantukin an si i Video zawng kan chiahchih lai. Mizzima Pakhatnak Kawl ram 2020 thimnak ah zei party nih dah teinak an hmuh lai.\nU Kyaw Win: NLD nih cozah an ser chungah minthatnak ngampi pahnih an hmuh mi a um, ICJ ah siseh, Covid-19 kongah international level in an cawlcang kho. Cucaah 2015 bantukin teinak an hmuh lo hmanah a tam deuh cu an mah nih an hmu kho. Cozah an ser khawh lo hmanah Ralkap he maw Tlangcung party hna he cozah an ser lai i, nawlngeihnak tam deuh (Majority) cu an mah NLD kut ah a um ko lai. Mizzima Pahnihnak, Kawl ralkap bawizik Min Aung Hlaing nih Russia Media sin a chimmi siseh, 2008 phunghram remh a si ahcun NLD le mipi cheukhat nih 2021 ah Min Aung Hlaing cu President a si kho tiah timi kongah na hmuh ning? U Kyaw Win, Zeihman chim ka zuam lem lo. Cunakincun, pakhat nak ah a ho president an si hmanh ah Tlangcungmi he remnak an ser a hau, remnak an ser lo ahcun ram a rawk kho, thencheunak a chuak kho. Pahnihnak ah Suu Kyi siseh, Min Aung Hlaing siseh, atu president a tuan lio mi U Win Myint siseh, President a tuan mi poah nih Ralkap he remnak an ser a hau. Mizzima Pathumnak NLD nih Tlangcungmi he maw tuanti hna sehlaw a that deuh lai Ralkap he? U Kyaw Win, An pahnih in tuanti le remnak an ser a hau, culoahcun ramchung buainak a dih kho lai lo. Tlangcung mi he remnak ser loin Kawl ralkap he lawng an in fonh ahcun Bama miphunpi kan si (Bama Lumioci Vuadah) a chuak kho. Cuti an tuah ahcun ramchung ral a dih ti lai lo.\nMizzima Palinak NLD thazang dernak na hmuhning? Kyaw Win: Pine Vuanci thimnak kongah mi tampi nih phunghram remh an duh, ralkap zawng nih an duh, Bokyoke Aung San zawng nih 1947 Pinlung Hnatlaknak No.2 nak ah a telh cia mi a si. Pine cu mahte in i uk khawh nak le thim khawh nak nawl a um cia mi a si. NLD zawng nih tha tein an ruah than a hau, tahchunnak ah Rakhine Pine hna khi. Mizzima 5&6. Cozah hlun(Ralkap) kong le Min Aung Hlai 2021 ah aa dinh ding kong na hmuh ning? U Kyaw Win: Chim zawng ka zuam lo nain aa din ding a si ko. Mizzima 7. Ram pumpi thlennak kong he pehtlai in 2015 thimnak ah khan Tlangcung mi hna le Hriamtlai phu hna nih NLD cungah ruahchannak nganpi an rak ngeih mi kongah NLD nih mawhphurhnak an ngeih mi na hmuh ning?\nU Kyawh Win: HIhi cu NLD cozah lawng a si lo, hlan cozah vialte le ralkap mawh zawng a si i Cozah a sermi vialte an thazang dernak a si. Pakhat nak ah Pinlung hnatlaknak ah a um cia mi Tlangcung mi hna sining le covo kha a biapi tuk mi a si. Pahnih nak ah Kawl miphun cungah an lung a tling lo. Tlangcung mi hna nih an duh mi le hal mi hi an theithiam lo. Bama pawl nakin Tlangcungmi hna duhnak hi a biapi deuh. Culoahcun, ramchung ral zeitik hmanhah a dih ti lai lo. Mizzima 8. Ramchung miphun pakhat cio covo buainak kongah an hal ningin an pe hna lo, pakhat pek ahcun adang zawng pek an hau than lai timi kongah na hmuh ning?\nU Kyaw Win: Bokyoke Aung San a thih hlan ah ceih cia mi a si cang. Pinlung Hnatlaknak No.9 tiang a um i, No 1-4 tiang hi aiawh zeitindah kan thlah hna lai timi a si. No-5 ah Mahte khuakhan lairelnak. No.6 ah Kachin Pine ser ding ti a si i, an ser diam cang. No. 7 nak ah Pinlung biakamnak fehter ding, Tlangcung mi hna nih Democracy nih a ngeih mi covo mahte khuakhan lairelnak hna hi tlamtling tein a um cia mi an si. No. 8 le 9 ah zeitindah phaisa thenhcheunak (Tax sharing) kan tuah lai timi kong hna an si. Union in chuah le chuah lo nak kong zawngah hnatlaknak (General Agreement) a um cia cang mi a si. Bokyoke Aung San hrimhrim nih a pek cia cang mi hna a si. Asinain, nihin tiang an pe hna lo, aruang zawng ka thei lo. Burma in chuah timi kongah chuak lo dingin an duh mi kan pek hna ahcun an chuak lai lo, thinphan ding zawng a si lo. Atu ningin kan kal ahcun Tlangcung mi nih an tei hna ahcun an chuak lai, ralkap nih an tei hna ahcun ramchung ral a dih ti lai lo. A phichuak zawng zeihmanh kan hmu lai lo. Tlangcungmi si hna siseh, ralkap si hna seh, an duh mi an hmu kho veve lai lo, a biapi bik mi cu Pinlung Biakamnak kha a si ko, cuti an tuah ahcun Tlangcung mi zawng an i lawm lai, Bokyoke zawng aa lawm lai.\nMizzima 9. AA le WA kongah na hmuh ning? U Kyaw Win: Atu hi a biapi bik lio caan a si. AA le WA cu tha tein ceihpi an hau lai. Acaan a rauh ahcun Confederation a chuak ko lai. Cucaah rianrang tein ceihhmai a hau, pekawktlak a si mi le pek ding asi mi cu pek colh an hau. Ralkap zawng nih rianrang tein an pek hna a hau. Asinain, Tlangcungmi hna sinah tha tein ruah hmasa dingin bia cah ka duh mi hna a um. WA bantukin vawlei umtuning(Pathavui Ane Atha) nih a pek hna lo ahcun confederation hmuh nak caah a fawi lai lo.\nMizzima 10. Kawl ram hi pakhat bantukin uk ah maw a tha deuh lai tiah na ruah Federal uknak in?\nU Kyaw Win: 1960, 1961,1962 Taung Kyi Tonpumhnak ah Pine 7 um dingin fehter cia mi a si. Asinain Bama pawl nih an rak duh lo. Bama cu Pine pakhat in um ah a za ko, Tai 7 ah then a herh lo. Miphun cio nih aa ruang mi tein covo kan ngeih ding kha a biapi, Pituh Hlutdaw(Lower House) ah minung tamning zulhin aiawhtu member ngeih a si ko. Amyota Hluatdaw (Upper house) cu aiawhtu miphun minung 8 lawng um ding a si ko (Kachin, Kaya, Kayin, Chin, Mon, Shan, Rakhine le Myanmar). Miphun kip tlukruannak kha a biapi tuk mi a si.\nBokyoke Aung San le a hoi le nih an chim ton mi cu, Bama fakhat a si ahcun, Kayin fangkhat, cuvebantukin, Chin fakhat a si ahcun, Kachin fangkhat, etc. ram pumpi ah fangriat kha a si ding a si ko. Chim duh mi cu Tai 7 um a herh lo ti duh nak kha a si ko. Kan theih dingah a tha mi pakhat cu Democracy ram cu mi tam deuh duhning in kal a si tiah kan ti nain, mi tlawm deuh kha hnursuan khawh thiamthiam a si, cuti a kal ahcun Hramhram uknak (Aanasin) ah a kal kho thiamthiam. Cucaah, zeitindah kan daihter lai kan ti a siahcun, Federal kal ningin kan i uk lai. Pine kip cio (8) hruainak in kan kal lai. Pituh Hluatdaw (Lower House) cu Pine pakhat cio miluzat siningin member i thlah a si ko lai. Cucu Federal Amyota Hluataw (Upper House) in kan khenkham/tlaih ko lai. Tahchunnak ah Pine kip cio covo le nawlngeihnak.\nMizzima 11. Federal uknak in kal tik ah Coming Together maw a tha deuh Holding Together?\nU Kyaw Win: Pakhatnak ah, i al len ding a si lo, a dong kho lai lo. U Than Shwe nih 2008 phunghram a serning in kan kal lai, (1) Miphun tlukruannak, (2) Mahte i Uknak le (3) Mahte i thithruainak tiin mah pathum in kan i hruai hna lai.(Lai holh in ka tlinh lo, 1. Kupai Ohchohzi, 2. Amyota Tantuzi, 3. Kupai Piahthan Hmuh). Hiti kan I hruai ahcun Automatic in Coming Together kan ti mi cu a si ko cang. Pahnih nak ah, Tlangcung mi hna zawng nih US batukin Coming together kan si khawh lo hmanhah, India bantukin Holding Together dirhmun kan hmuh khawh ahcun, i lak cawlh rih ding a si ko. Cozah le ralkap cu India bantukin kan um ko lai. Tampi i al len dingin ka duh piak tuk hna lo.\nMizzima 12. Ba Maw a chim bantukin Meithal in maw biachahnak kan tuah ah a that lai Me (vote) in?\nU Kyaw Win: Meithal in biakchahnak tuah mi hi Democracy a si bal lo. Mizzima 13. Kawl ram buainak hi zeitikah dah a dih lai tiah na ruah? Tahchunnak ah, Pakhat pa nih a chim mi cu, mitthli tlak ding kan ngeih ti lo tik ah a tha te lai a ti, asiloah, fanau kan ngeih khawh tilo tikah Kawl ram buainak cu a dih te hnga maw tiah a ti. U Kyaw Win: Pakhatnak ah, Atu Cozah a tlai mi le Ralkap nih Pinlung Hnatlaknak an tlinter tik le Tlangcung mi duh nak an tlinter tikah a dih ko lai. Tahchunnak ah Cozah a tlai mi poah nih Ralkap he i doh a hau lem lo. Pahnihnak ah, Kei mah he aa lo lomi poah cu Ka Ral timi lungput ngei hlah u (Nga Neh Matu Ngah Yantu). Chim ding tampi a um. Cozah, Ralkap, le Tlangcung mi tluk ruang te le lungkhat thinkhat in khua kan khan tik poah ah a dih ko lai. Hibantuk lungput kan ngeih ahcun Nihin zawngah a dih ko lai. Catialtu Phun Kem.\nPrevious Post:Dong Va: Kawl Ram 2020 Thimnak Le Rem Dainak Kong\nNext Post:Ka pom khawh set lomi pawl


CNLD Salai Ceu Bik ThawngNih MP Cuh Tthan Lai Ding A Chim – Thechinlungnews\nCNLD Salai Ceu Bik ThawngNih MP Cuh Tthan Lai Ding A Chim\nCutin a von tial hi Pu Lal Maung Cung nih a feibuk in “Thantlang CNLD nih aa cuh ding fehtermi hna cu Pyithu Hluttaw ah Pu Van Bawi Lian, Amyotha Hluttaw a lawng, Cun Pyine 1 ah Pu Lal Maung Cung le Pyine 2 ah Pu Rung Kaw, Hnaring hi an si i, CEC lei in zeitindah an ruah te lai” tiah a taar hnu tlawmpal ah Salai CBT nih Primary Candidate aa cuhnak in aa hngolnak a von phuan hi a si. Pu. LMC nih a taarmi zong cu a hnawh tthan ve cang.\nSalai CBT nih “Kan party hi Peng(Township) 24 ah kan dir i arauh hlan ah Peng 30 tiang dirh kan i tim. MP hi hmun 50 leng kan i cuh lai.” tiah a ttial chap.Chin State ahhin icuh khawhnak MPs seat hi Pyithu, Amyotha le Pyine dihlak fawnh in 39 a um. Hmun 50 leng ah icuh an itimhmi cu a tam ngaingai. Chin Affair minister icuh khawhnak hmun hi sagaing le Rakhine State ahhin an icuh lai tiah ka ruah i hmun dang an icuhnak ding peng hi, khawika dah a si te hnga.Credit>zasang cinzah.\nThawngpang dang<<China le India ramri kong ah an buai hi a caan a rak sau tuk cang caah fawi le bai in hi ramhnih karlak ah buainak ahhim remnak tak tak an tuah kho lai ti cu zum a um tuk ti lo, Nai i an rak buai ahkhan India ralkhat 20 nih an nunnak i, india mipi nih a lung a tling lonak hi social Medea ah a kengkip in thawng an thanh i, Micheukhat nih an thin a lung tuk nak ah China product paoh cu hman ti lo ding tiah social Midea in a kengkip an thawng an zamh.\nCu lio caan ahcun China lei tu cu dai tein an um i an ram ralkap zeizat dah a thi ti hmanh social media ah an langter lo, china ralkap hi a thi i an um ve ko lai tiah mitampi nih zumhnak an ngai, a thil tein an thin a hung ve ko ti a fiangnak cu nai ahkhan China le India buainak ramri lei ah China ralkap tingkhat hrawng cu an ralthuam he timhcia tein ramri lei an a rak chiah cawlh ve hna . An nih ramhnih hna hi ramri kong ah an si a tam cang kaphnih lei in tei an duh ve ve lo,i a tu hi India ralkap zong a herh ahcun hriamnam zong hman cang ko ding in nawl pek an si ve. June thla 15 ahkhan China ram hruaitu le India ram hruaitu hna cu i tawn remnak an ngei ko nain zeiruang ahdah china ralkap tingkhat reng lo hi a hriamnam he ramri lei a rak chiah than china nihhin India he ral i tuk hi an ngamh tuk ruang hna maw a si hnga, zei ruah ah dah a hlan i a ralkap hi zat zat ramri ah a rak chiah bal lo mi a tu ahcun a rianrang in a rak chiah hnga tiin ram tampi nih an cuan lio hna a si. Ref: Times OF India.\nBe the first to comment on "CNLD Salai Ceu Bik ThawngNih MP Cuh Tthan Lai Ding A Chim"


January Thlachung i A Chuakmi Pawl An Thinlung Put Le An Ziaza Taktak (Theih Tlei) – HRINGDILDEL LAIRAM\nJanuary Thlachung i A Chuakmi Pawl An Thinlung Put Le An Ziaza Taktak (Theih Tlei)\n1. An lungput a puitling: Kumkhat chungah thla hmasabik chuakmi ti takah an thinlung put a puitling.Thil zeipaoh hi a hmun le a tikcu zohin an tlawngleng thiam.An thin a sau i mi ngeihthiam khawhnak an ngei.Fawi tein an thin a hung ve meimei lo i,an thin a hun cang tuah cun a lem an har ngai ti si.2.An thluaktha: January thla i a chuakmi pawl hi an thluaktha i thil chingchiah khawhnak an ngei tha tuk.\nCathiam kho ngai mi an si i minak in thilthuam ai fawihmi zong an si.An thiltuak Ning a tha i thil zeibantuk kong hmanh ah khur khua tha ngai in a ruat mi an si.3.An puar thau lo: January thlachuak pawl hi an puar thau lo nain an mah tawk teah ai uah ngaimi an si.Milak ah ka fim,ka thiam,ka ti kho timi lungput an ngei i an i duhtawkngai,Asinain cu pawl ruangah cun mi nautatnak thinlung an pu hlei lo.\n4.Fak a duh ngaimi an si:Thil an tuahmi ah thil fate a si zongah a lianpi a tuahmi bantuk in fak piak a duh ngaimi an si.Minung a simi paoh nih fak le thangthat cu kan duh dih ko nain January thla chuakmi tlukin fak le cawisan a duhmi an um lem lo ti a si.Curuangah January thla a chuakmi he i komh na duh ah cun fak le cawisan na thiam hau ti tiang zongah an chim .5.An mit a sang:Duhmi kongah siseh,hawikom kongah siseh,Hnipuan kongah siseh an duh a sang.An mah level nakin sang deuhmi a beisei mi an si.\nHnipuan zongah hawi nih ngeih lem lomi an duh i, hawikom zongah siseh an mahnak in a sang deuhmi sin lawngah a ngam mi an si.6. Mi Kong ceih an hmang: An mah he ai kom mi Kong ceih an hmang.An komhmi hna chambaunak siseh,an ziaza kong lam chim ceih an hmang.An sinah biathli chim khawh a si ve lo.Asinain January thla chuakmi pawl nih mikong an ceihmi hna minung khi cu an mah kha an rak dih lo deuh caah a si ti si.7.Duh Dawtnak leiah an i thupthiam:January thlachuak pawl hi duh dawtnak leiah an vanchia kan ti lai maw,duh dawtnak an ngah kan ti lai dah?duh dawtnak leiah hin mi dangdang va duh va dawt an thiam.\nDuhmi pahnih thum ngeih a hmangmi an si.Asinain an duhmi hna tampi lakah a thli tein mi pakhat cu rak i chiah a hmangmi an si.8.An mah he mizia ai khat lomi cu sau an kom kho hna lo:January thlachuak pawl nih hin an mah mizia ,duhzawng, huam zawng ai khat lomi minung cu sau an kom huam hna lo ti a si.A umzia cu midang mizia sinah a nun an i thum kho lo tinak a si.\n9.An i todelh: A tlangpi in January thlachuak pawl hi an mah tein an i todelh dih.Riantuan ah an teima i cawlcangh ning zong an thiam,Phaisa kongkau ah mi van an hai lo i,midang bawmtu an si deuh tlangpi ti si.10.Hmual an ing: Harsatnak an ton caan zongah fawi tein an beidong ve menmen lo.Thih lohnak,ngeihchiatnak an ton caan zongah thachia lo tein an pah chih tawn. An tum a ruh bantuk tein an thinlung zong a thawng.Mi zaran nih an tuarmi hliamhma hna cu fawi tein a tuar khomi an si.11.Inn chungkhar thancho tertu an si:\nA tum ruhmi le riantuan huam mi an si bantukin chungkhar ah bochan mi an si i an innchungkhar cu a thangcho mi an si deuh peng.12.An piangthar tuk lem lo: January thlachuak mi hna hi a tlangpi thu in Biaknak leiah hin an i pe tuk lem lo.A min men i pumh,a min men i Biakinn panh, Khrihfabu cawlcanghnak zongah ai hmang tukmi an si lem lo.A sullam bik cu thanchonak le phaisa deuh lawng a ruatmi minung an si ti a si.\n← Breaking News : Tuhi Nungak An Tlau I Chungkhar Lungre Thei In An Um Thlacam Bawm Cio Hna Sih Law\nA Va Hman Kho Dah Rak Rel Ve : Nu Thinlung Cu Restaurant Ah Hin A Lang Dih Ko Hih →


A Biapi Taktak Theih Hrimhrim Ding :Hakha Penguk Zung Cathanh An Van Tuah Cang – Chuncha News\nKan innchung in a leng chuah tik ah hmur-kaa huh i huh ding. Kan i huh tik zong ah Ngandamnak Zung nih dingrep a ser ning tein i huh ding. Mibu in hnianghrawn lei siseh, Zaanglek (pumpululh telh) lei tuah siseh, Hakha Peng chung i tiva pawl ah ngahring dawi le ti i lio siseh, cun mizapi nih hman mi hmun nuam pawl ah mibu in um lo le tuah lo ding. Company le a dang chawletthal hna nih mibu in tuah mi thil zuar le thil phawtzamh nak tuah lo ding.Eidin dawr, rawl dawr le tamhnak dawr pawl zong Ngandamnak Zung nih nawl a chuah mi ning in dawr hon le zuar ding.


TOTAL Le Chevron Nih Ralhrang Company MOGE Sinah Covo (Share) An Pekmi An Phih Cang – Hakha Cherry\nTOTAL Le Chevron Nih Ralhrang Company MOGE Sinah Covo (Share) An Pekmi An Phih Cang\nMoattama Gas Transportation Company Limited (MGTC) ah rian a tuan cuahmahmi ramdang company pahnih TOTAL le Chevron nih cun ralhrang company Myanmar Oil and Gas Enterprise (MOGE) ah covo (share) an pekmi kan phih cang tiah May 26 a an phuan.\nAtu bantukin TOTAL le Chevron nih ralhrang covo an phihnak a ruang cu nawlngeihnak an lak i mipi cungah thatlonak tam tuk an tuah caah a si. Moattama Gas Transportation Company Limited (MGTC) ah ralhrang company MOGE nih covo (share) 15% a ngeihmi cu a hmu ti lai lo.\nHi covo phih piaknak hi a liamciami April 1 khan rel a si lai. Moattama Gas Transportation Company Limited (MGTC) ahhin TOTAL nih 31.24%, Chevron nih 28.26%, PTTEP nih 25.5% le MOGE nih 15% tiin covo (share) an ngei cio hna.\nMoattama Gas Transportation Company Limited (MGTC) i covo an ngeihmi hi ralhrang nih tangka an hmuhnak nganpi pakhat a si caah atu bantukin TOTAL le Chevron nih an phihmi nih ralhrang hna cawlcanghnak tampi a kham khawh lai.\nTOTAL nih cun Myanmar ramlhrang hna cung i EU le US cozah nih dantatnak le phihkharnak an tuahmi poah cu kan zulh dih lai tiah an thanh chap.AFP The Chin Post\nIsrael ralkap 30 sin ah Pathian riantuan ning a mak tuk


appreciation – welcome!\nLaksawng pek a phu lo takmi pawl\nChristmas ti bak khi kan thluak chung ah thil tampi ruah chih colh a si cu mu. Mah ah khin laksawng cu aa tel hrim lai tiah ka ruah, Christmas, chuahni, Kumthar, ni sunglawi, ni sawhsawh, zei bantuk paoh va si ko sehlaw, laksawng kan i pek tik kan cohlan cio dan tete khi ka zoh i ka siarem lo takmi tete ttial ka lung chuak.\nLaksawng van kau bak in an chimmi ka uar lo takmi:\n1. A ngan tuk ah! (size)\n2. Mah hi ka ngeih ciami si.\n3. Mah hi cu a thaw lo.\n4. Kei cu mah bantuk hi ka hmang lo.\n5. Color dang siseh law perfect bak a si lai.\n7. Aw aw, khika zawn khin ka chiah piak chung ko, kaa manh rih lo.\n8. Ei, mah bantuk hna laksawng pek cu…\n9. Pakhat deuh te kha kaa tlak deuh nain…\nLakawng nangmah he aa saing lo tukmi an in pek hmanh ah kaa lawm tuk ti philh lo ding! Cun Mona Lisa mirh in mirh khawh a si ko cu mu 😉 an lung a fiang cio lo an ti. @ Musee du Louvre in Paris\nLaksawng hi a thilri nakin an petu siaherhnak le dawtnak hi zoh piak deuh ding a si tiah ka ruah. Tuchan minung hi mah kong lawng hmanh ah buai cawk lio cio kan si hna, mah lak i kanmah naa lawmhnak hnga chikhat khua an kan ruah piakmi hmanh hi i lawmh tuk ding a si. Nan ti ve maw? Midang lawmh ter duh ah siaherh ngai tein van cawk/ser, van fun piak i, i ngaih bu tein van pek i a cung lei bia, asiloah, khi bantuk bia phunphai van chim khi cu mi thaw zong a phit dih. Dawtnak le siaherhnak te he heh tiah i zuam buin chungkhar le/hawi le/nungak-tlangval caah rawl van chuan piak i, mah meh cu a thaw lo, na buh a hman lo van ti bantuk khi a si ka ti.\nAn siaherhnak le an dawtnak kha theihpiak, lawmh, hnu ah a chung i a ummi kong cu tuaktan ding a si ka ti. Tlangval le nih pekmi angki a hmet tuk a si ahcun der deuh tikah i hruk ding, hawi nu nih make-up an pekmi a raan tuk ah cun highlight nak ah hman ding, na hman khawh bak lo a si ah le an petu hnatlaknak he midang pek chin ding, tuah khawh ding a tam pi ko.\nMah ka chimmi pawl hi nai Christmas ah ka tonmi A SI BAK LO mu, ka rak hmuh balmi kong ah ka ruahnak chim bia. Nan mitkuh vuai hram seh, kei vuai rih lo, tu zaanlei Denmark ah tinbaw in ka hawi le he kal kan tim i a okay cun tinbaw cung hna ah ka it te lai ka ti.\nTu lio ka mitkuh! Nain khualtlawn cu kaa ngaih tthiam ko. Ka pc ka hmang lo i hmanthlak thar ka ngei lo.\nPosted on December 26, 2015 by myborspPosted in Hmuhning le Ruahnak (Thoughts and Opinions)Tagged appreciation, gift giving, gifts, uncool responseLeave a comment


Thlathum Chungah Leiba Cham Khawh Lo Ruang In India Lothlo Minung 639 Anmah Tein An I That – THE CHINLAND POST\nThlathum Chungah Leiba Cham Khawh Lo Ruang In India Lothlo Minung 639 Anmah Tein An I That\nSalai Aung Aung| 2018 July 15| India ram ramkulh pakhat ah March in May tiang thlathum chungah leiba cham khawh lo ruang in lothlo minung 639 anmah tein an i that tiah theih a si. A ruang cu khuati aa nincang lo tikah an cinthlakmi eibar a chuak lo i Bank ah tangkaa an cawimi a cham kho ding an si ti lo caah a si.\nNgunkhuai tlaitu Minister pa nih, “2018 March in May kar thla thum chungah lothlo minung 639 cu an leiba a cham kho ding an si tilo i anmah tein an i that. Anmah chung in 188 cu cozah nih liamhrulh mi tangkaa a tingco ding an si. Cozah nih ri a khiahmi cinthlak rawhralhnak rikhiah mi ning in Bank i an cawimi tangka a cham kho ti lomi lak ah hi hna hi cham ter loin awlh ding aa tlak mi an si” tiah a a chim.\n188 chung ah 174 hi an liamh cang hna i 122 cu liamhrulh ding aa tlak lomi an si. Cun a tangmi 329 cu liamh dingah an tlak le tlak lo an chekhlat cuahmah lio a si nak kong a chim fawn.\nDohdalhtu party leikap nih cozah Bank nih lothlo pawl tangka cawih ning le cinthlak an sunghralh tikah an liamh mi hna kong ah rian an tuan ning hi a tluang mi a si lo ti cu tu thlathum chung i lothlo hi vialte anmah tein an i thahmi nih a langhter tiah an chim.\n2017 kum khat chungah khan amah tein aa thatmi lothlo 1500 an rak si. A luancia kum li chung kan zoh tikah amah tein aa that mi 13,000 tiang an phan. A luancia kum 20 chung zoh tikah amah tein leiba cham khawh lo ruangah aa that mi lothlo minung sing thum an si tiah phung ning tein an langhter.\nAn ramkulh Chief Minister pa nih, a leng in tangka an cawimi a karh pek khawhnak ding caah a lohmun a zuar chungmi lothlo pawl an vawlei hmun an lak khawh than nakding kan bawmhchanh hna lai tiah a chim.\nPrevious Kim Jung Un Nih President Trump Sin Ca A Kuat\nNext Lungkua Chung In Chanhchuahmi Ngakchia 13 Cu Sii-inn In An Chuak Kho Cang Lai


American Ah Trump Phaisa A Lar lawlaw. - Online Newspaper\nJuly 28, 2021 admin International News 0\nAmerica ram ah President trump philh lonak caah (Brand new2021-25 Edition Trump coin SECOND PRESIDENTIAL TERM) an tangka pia thar ah Trump lem cuanter mi cu cuah i a tu lio US nih a hman cuahmah mi tangka pia nakin a lar deuh cang.\nTrump nih hnatlaknak a tuah hnu in America mi dihlak nih ceiphai mi ah a rarak i chuah, nihin ni tiah ahcun a tu US nih a hman cuahmah mi Bitcoin tangka pianak hmanh in a lar deuh tiah ceih phai a si. Experts thiam sang hna nih an chim ning ahcun Hi Trump lem a cuang mi hi a man a fak tuk te lai tiah an chim cang, cu ruang ah Democrats tampi hna cu atu hi thin phang in a um ko ti a si.\nCu ruang ah vawlei cu a cul dih hlan ah US cozah nih cu Trump a cuannak tangka bia cu an an khap i, Telegram ah hi Trump Second Presidential Term coin hi tam a um ti lo US nih a khap caah hmun kip ah hmuh khawh a si tilo an mah sin ah dah tilo cun cu caah rianrang in rak caw zawk tiah mipi a fawrh hna. Cu Coin Tangka Pia cu USA tuah mi a si.\nPDF NIH RAALHRAANG GAS PIPE LINE AN HRAWH PIAK HNA


DR RUAL UK CHIMMI CU A TURU KHOTUK AHMAN TAKTAK KHI A SI – The Chinlung Post\nAugust 6, 2020 admin Lenhloi 0\nDinnak nih miphun a cawisan Righteousness exalts a nation, Phungthlukbia 14.34 Hi Pathian bia hi minung lei ah Siangpahrang Solomon tialmi a si. Amah Solomon chan ah pawngkam ram le miphun vialte nih cho zoh in an zohmi Kanân ram cawisan a sinak kha a pa Siangpahrang David dinfelnak ruangah a si ti kha a fapa Solomon nih a philh khawh lo caah Dinnak nih miphun a cawisan’ tiah a rak tialnak hi a si.\nAmah Solomon tu cu a pa David bangin in a din lo caah a pa David dinnak nih a cawisanmi Kanan ram cu pawngkam ram le miphun vialte zohchuk mi ram ah thumh a si i Jerusalem khualipi le Pathian umnak Tempal amah Solomon nih a sakmi tiangin BC 586 kum ah vutcam ah ai cang dih. Zeicatiah ‘dinnak nih miphun or ram a cawisan ah cun ‘dinlonak nih miphun or ram cu a thumh tawn’ ti hi merh le thlen khawh loin a hmunmi biatak a si.\nNihin ah kan umnak kawlram hi Asia ah ram tha bik pa khat a si nain vawlei cung dihlak ah ram sifâk bik lak ah thumh kan sinâk zong hi vawlei cung ram dihlak ah dinlonâk ah pahnihnâk kan sinâk nih an kan thumhmi a si.Cucaah tukum thimnâk ah hin zeibantuk Party an tlin zongah dinnak nih hmunhma a co ah cun cawisan mi ram le miphun kan si lai i zeibantuk Party an tlin zongah dinlonâk nih hmunhma a lak peng ko rih ah cun pumpak hnih khat lawng an rum lai i zapi cu vawlei dihlak ah sifak bik ram dirhmun ah thumh kan si peng ko lai.\nCucaah dinlonak nih a tângmi um loin a hrawh cikcek i a tawne ah a thumhmi kan ram le kan miphun nih kan herh bikmi cu Kawl Party e Lai Party e ti hi si loin Solomon dinlonâk nih a hrawh cikcek i a tawne ah a thumhmi Kanan ram ah Pathian Profet Amos aunak aw ‘dinnâk kha tivapi bangin luang seh’ tiah a rak timi kha a si. Credit: Evan Rualuk.\nRelchih:CNLD mino cu ka raltha kan ram, kan miphun, kan caa , kan holh, kan nunphung, kan biaknak, kongah Miphun dang kan i bochan lo. CNLD mino cu tonnak kan ngei tawn. Miphun kongkau an lungfah nak tampi an chim.Kawl party ttanh mi pawl tah zei bia dah nan va chim ve tawn, si lo le Nan pi kongdah nan va chim tawn.\nNLD ttanh mi nih NLD cozah kai hnu in lam le sul, khuapi , sianginn pek maw nan va chim hga.USDP tanh tu pawl nih NLD cozah chan nak in GDP a tam deuh kan ti hga dek, phundang kan chim cun USDP chan nak in NLD chan ah Sipuazi atla nan ti hga dek. Mizei minung pih duh thimnak kan ngei ko.Party ruang tu ah miphun lungrualnak a rawh lo a biapi. NLD, USDP party mino CNLD party nih kan in daw tuk hna, Ka nu pawchung in voihnih chuak hmanh ninglaw Miphun party ka pek ko lai. Credit: Salai Elishama NT\nAUSTRALIA KAL UMNAK KONG THAWNGTHANH NAK